title: Sämpy

text: "Sämpyn" juonen perusideaa ja roolihahmoja vaihdettiin useita kertoja sarjan tekemisen aikana näyttelijöiden pysyessä samoina. Seitsemän jaksoa käsittäneellä ensimmäisellä tuotantokaudella 1974–1975 sarja kertoi Sämpyn ja hänen ystäviensä raha- ja asunto-ongelmista. Toisella kaudella 1975–1976 sarja kertoi matkatoimiston työntekijöistä, ja kaikki hahmot Sämpyä lukuun ottamatta oli nimetty uudelleen. Vuonna 1979 tehtiin vielä viiden jakson mittainen kolmas tuotantokausi, jossa henkilöhahmot olivat vaihtuneet tilausjuhlapalvelun työntekijöiksi. Kaikkiaan sarjaa tehtiin 22 puolituntista jaksoa. Lisäksi sarjan näyttelijät Helovirtaa lukuun ottamatta esiintyivät myös vuonna 1976 lyhytikäisessä sarjassa "Nuoripari".


title: Unity (ISS)

text: Unity (myös Node 1) on Kansainvälisen avaruusaseman toinen kiertoradalle viety moduuli. Se on ensimmäinen kaikkiaan kolmesta yhdysmoduulista.


title: Unity (ISS)

text: Sylinterin muotoisessa moduulissa on kuusi kiinnityskohtaa.


title: Unity (ISS)

text: Unity laukaistiin kiertoradalle avaruussukkula Endeavourilla 4. joulukuuta 1998. 6. joulukuuta moduuli yhdistettiin jo kiertoradalla olleeseen Zarya-moduuliin.


title: Luettelo videopelin Grand Theft Auto: San Andreas hahmoista

text: Luettelo henkilöistä, jotka esiintyvät videopelissä "".


text: "Ensiesiintyminen: Alkunäytöksessä"


text: Carl ”CJ” Johnson on pelin päähenkilö. Pelaaja ohjaa Carl Johnsonia, tuttujen kesken ”CJ”:tä.


text: Carl Johnson kuului veljensä Seanin johtamaan Grove Street Familiesiin, mutta Carl muutti vuonna 1987 pois Los Santosin kaupungista jengisotien takia. Niinpä Carl asui viisi vuotta Liberty Cityssä työskennellen Leonen mafiaperheen pomon pojan Joey Leonen autokorjaamossa. Carlilla on kolme sisarusta: veli Sean ”Sweet” Johnson, sisko Kendl sekä edesmennyt veli Brian, joka kuoli pelin ulkopuolella, vähän sen jälkeen, kun Carl muutti pois. Vuonna 1992 Carlin, Sweetin ja Kendlin äiti murhataan ja Carl palaa Los Santosiin. Korruptoituneet poliisit Frank Tenpenny, Eddie Pulaski ja Jimmy Hernandez lavastavat Carlin syylliseksi murhaan ja varastavat tämän rahat. Carl menee vanhaan kotitaloonsa, jossa hän tapaa lapsuudenystävänsä Melvin ”Big Smoke” Harrisin. Carl ja Big Smoke menevät Carlin äidin hautajaisiin, jossa he tapaavat Sweetin, Kendlin ja Grove Streetin jäsen Lance ”Ryder” Wilsonin. Hautajaisten päättyessä vihollisjengi Ballasin jäseniä saapuu paikalle ammuskelemaan.


text: Alkuhässäkän jälkeen Ryderin avulla Carl hommaa uuden kampauksen ja Carlin syödessä pikaruokalassa Ryder yrittää ryöstää koko paikan, mutta ryöstö epäonnistuu ja sen jälkeen Ryder ja Carl pakenevat paikalta. Sweet opettaa taas Carlia spreijaamaan graffiteja.


text: Myöhemmin Ryder ja Carl menevät kahden vanhan tutun Mark ”B-Dup” Waynen ja Barry ”Big Bear” Thornen luokse huumekauppa-aikeissa, mutta kaksikko ei olekaan enää Grove Streetin ystäviä, vaan tekevät nykyisin bisnestä Ballasien kanssa. Sen seurauksena Ryder ja Carl tunkeutuvat erääseen Ballasien omistamaan huumetaloon ja tappavat neljä jengiläistä.


text: Smoke ja Carl ajavat asekauppias Emmetin Popsin luokse, jossa Carl ja Smoke kääntävät Emmetin jälleen Grove Streetin puolelle ja sen jälkeen kaksikko opettelee ampumista. Pian tämän jälkeen Sweet soittaa Carlille ja ehdottaa tätä pukeutumaan jenginsä väreihin.


text: Carl tutustuu siskonsa Kendlin poikaystävään Cesar Vialpandoon lowrider-kisoissa. Aluksi Carl ja Cesar eivät pidä toisistaan, mutta lopulta he sopivat riitansa ja kaksikosta tulee ystävät. Tämä ilmenee sillä, että Cesar kutsuu Carlia muun muassa katukilpailuihin. Kilpailun jälkeen Ryder ja Carl murtautuvat Vietnamin sodassa palvelleen eläkeläiseversti Fuhrbeuerin talolle ja he varastavat tältä ammuslaatikoita. He varastavat ammuksia myös junasta ja murtautuvat sotilasalueelle.


text: Cesarin avulla Carl saa tietää, että Big Smoke ja Ryder ovat pettureita. Paikalla on myös vihreä Sabre-auto, samanlainen, josta Carlin äiti oltiin ammuttu. Paikalla on myös Ballasien jäseniä, joten todennäköisesti Ballasit olivat Carlin äidin murhan takana. Samoihin aikoihin Grove Streetin ja Ballasien jäsenet tappelevat ja selvittelevät välejään, jossa Carlin veli Sweet haavoittuu. Carl arvelee sen olevan ansa ja meni kiireesti paikan päälle. Hän ehtii ajoissa ja puolustaa omia jengiläisiään, mutta poliisit saapuvat paikalle ja jengiläiset pidätetään.


text: Carlin ääninäyttelijä on Young Maylay. Alun perin ajateltiin räppäri 50 centiä ääninäyttelijäksi, mutta hän sanoi että suostuu ääninäyttelemään vain itseään. Tämän takia kehitettiin peli nimeltä "".


text: "Tapetaan: End of the Line"


text: Konstaapeli Frank Tenpenny on korruptoitunut poliisi, joka on jengiongelmiin erikoistuneen C.R.A.S.H.-yksikön johtaja. Hän on pelin ensisijainen vihollinen. Tenpenny tekee poliisin työtänsä laittomin keinoin ja pyrkii myös pitämään elintapansa salassa. Hänellä on kaksi alaista, Eddie Pulaski ja Jimmy Hernandez, jotka pyörivät samanlaisissa piireissä.


text: Pelin alussa Tenpenny lavastaa Carlin syylliseksi konstaapeli Ralph Pendelburyn murhaan, jonka Tenpenny teki itse. Hän myös antaa Carlille tehtäviä, joita tämä inhoaa yli kaiken. Kun Grove Street Families yrittää saada kunniansa takaisin Ballaseilta, Carl auttaa jengiään taistelussa, kunnes poliisit tulevat paikalle ja pidättävät kaikki. Tenpenny vie Carlin mukanaan Angel Pinesin kylään, pakoon virkavaltaa ja jengejä. Tenpenny käskee Carlin tappamaan Chiliad-vuorella majailevan FBI-agentin. Tenpenny tekee myös bisnestä The Truth -nimisen hipin kanssa huumeista, jotka Carl myöhemmin kätkee erään arvovaltaisen miehen autoon San Fierrossa.


text: Pelin lopussa Tenpenny jää kiinni rikoksistaan ja joutuu oikeuden eteen. Oikeudenkäynti päättyy Tenpennyn vapauttamiseen liian pienen näytön takia. Koko Los Santos raivostuu ja koko kaupunki on sekasortoisessa tilassa. Tehtävässä "End of the Line" Tenpenny yrittää tappaa Carlin, siinä kuitenkaan onnistumatta. Tenpenny pakenee paloautolla, mutta Sweet tarrautuu kiinni paloauton tikapuihin ja Carl lähtee perään avoautolla. Matkalla Sweet onnistuu hyppäämään Carlin kyytiin. Takaa-ajo päättyy, kun Tenpenny menettää paloauton hallinnan Grove Streetin yllä ja putoaa sillalta. Tenpenny kuolee hetken päästä saamiinsa vammoihin ja Carl sanoo hänelle lopuksi ”See you around, Officer.”


text: Tenpennyn hahmon esikuva on luultavasti korruptoitunut poliisi Rafael Perez.


text: Tenpennyn ääninäyttelijä on Samuel L. Jackson.


text: "Ensiesiintyminen: Big Smoke"


text: Melvin ”Big Smoke” Harris on jäsen Grove Street Families -jengissä ja kuuluu sen OG:hen. Big Smoke on ylipainoinen ja hänen asustukseensa kuuluu knalli, paksusankaiset silmälasit ja vihreä kauluspaita merkkinä siitä että hän kuuluu Grove Street Famileihin. Big Smoken ulkonäkö poikkesi ennen pelin ilmestymistä näytetyissä trailereista ja kuvista, joissa hän esiintyy ilman hattua, kalju päälaki näkyvissä ja Los Santosissa pelaavan koripallojoukkueen Saintsin paidan kanssa. Big Smokesta tuleekin pelin edetessä Carlin vastustaja, kun hän pettää jenginsä tullakseen kaupungin huumekuninkaaksi Ballasin ja Vagosin avustuksella. Jo pelin alussa on merkkejä, ettei Big Smoke ole enää uskollinen jengilleen. Hän on muuttanut Grove Streetiltä Idlewoodiin, joka sijaitsee kilpailevan jengin Ballasien alueella ja talo on mitä ilmeisemmin maksettu huumerahoilla, vaikka Big Smoke väittää rahojen tulleen tädiltään.


text: Pelin kuluessa hänen epälojaalisuutensa jengiään kohtaan käy selvemmäksi. Esimerkiksi tehtävässä "Drive Thru" muiden jengin jäsenten ampuessa vihollisjengin autoa, Big Smoke syö pikaruokaa eikä ota osaa ampumiseen. Lisäksi Big Smokella oli yhteyksiä pelin alusta saakka korruptoituneisiin poliiseihin Tenpennyyn ja Pulaskiin, jonka vuoksi he vierailivat Big Smoken luona useiden tehtävien alussa.


text: Alkunäytöksessä Big Smoke ehdottaa Sweetille, että heikentyneen Grove Street Familiesinkin pitäisi myydä kovia huumeita, sillä hänen mukaansa Ballas rikastui ja voimistui näin. Sweet kieltäytyy, joten Big Smoke suostuttelee Ryderin puolelleen. Carlille selviää kaksikon juonittelut tehtävässä "Green Sabre" ja samalla hän näkee vihreän Sabren, joka oli osallisena hänen äitinsä kuolemassa.


text: Kun Carl on muljutettu pois Los Santosista ja Sweet joutunut vankilaan, Big Smokesta tulee OG Locin manageri, hän avaa lastenkodin Los Santosiin ja osallistuu huumeiden vastaiseen kampanjointiin. Samalla hän kuitenkin pyörittää huumetehtaita Los Santosissa ja San Fierrossa. Valtansa huipulla oleva Big Smoke elää ylellistä elämää "crack-palatsissaan" Ballasien ja Vagosien suojeluksessa, mutta hänestä tulee lopulta vainoharhainen eikä poistu kotoaan vallan anastamisen pelossa. Samalla suurin osa Grove Street Families -jengin jäsenistä on koukussa crackiin eivätkä pysty puolustamaan alueitaan.


text: Viimeisessä tehtävässä Carl ja Sweet, jotka ovat päättäneet hoidella Tenpennyn itse, saavat selville Big Smoken olinpaikan ja päättävät mennä tapaamaan tätä, koska tämä tietää missä Tenpenny on. Carlin saapuessa Big Smoken sviittiin, tämä pelaa videopeliä luotiliivit yllään ja polttaa crackia eikä ole välittävinään Carlin tulosta koska uskoo ettei kukaan pysty kukistamaan häntä. Lyhyen taistelun jälkeen Carl tappaa entisen ystävänsä.


text: Big Smoken esikuvia ovat tiettävästi räppärit Notorious B.I.G ja Big Syke sekä huumediileri Michael ”Harry-O” Harris.


text: Big Smoken ääninäyttelijä on Clifton Powell.


text: "Ensiesiintyminen: Sweet & Kendl, mutta hänen äänensä kuullaan alkunäytöksessä"


text: Sean ”Sweet” Johnson on Carlin vanhempi veli, joka on Crips-jengiä muistuttavan Grove Street Familiesin johtaja. Sweet soitti pelin alussa Carlille ilmoittaen, että heidän äitinsä on kuollut. Sean on katkera Carlille, koska tämän mielestä Carl hylkäsi perheensä muuttaessaan Liberty Cityyn. Tehtävässä ""Green Sabre"" Sweet hyökkää Grove Street Familyn jäsenten kanssa Ballasien kimppuun, mutta häntä ammutaan vakavasti ja taistelun päätteeksi poliisit saapuvat paikalle. Sweet kuljetetaan sairaalaan.


text: Sweetin hahmon esikuva on "Boyz n the Hood" -elokuvan Doughboy.


text: Sweetin ääninäyttelijä on Faizon Love.


text: "Ensiesiintyminen: Cesar Vialpando"


text: Cesar Vialpando on Carlin siskon Kendlin poikaystävä ja Varrios Los Aztecas -jengin johtaja. Aluksi hänen ja Carlin välit ovat viileät, mutta myöhemmin heistä tulee kaverit. Cesar on intohimoinen autojen harrastaja ja loistava mekaanikko sekä ajaja.


text: Pelin alussa Sweet ei hyväksy siskonsa ja Cesarin seurustelusuhdetta ja lähettää Carlin seuraamaan heitä. Carlin voitettua lowrider-kisan Cesar haluaa tarjota tälle ystävyyttään, minkä Carl ottaa vastaan. Myöhemmin vihollisjengi Ballas järjestää väijytyksen. Ennen kuin CJ ehtii lähteä, Cesar soittaa Carlille kuumasta vihjeestä, joka CJ:n täytyy itse nähdä. CJ ajaa paikalle, ja näkee omin silmin, miten Ryder ja Big Smoke tulevat Tenpennyn kanssa autotallista, jossa on vihreä Sabre. Kyseinen auto nähtiin CJ:n äidin kuoleman aikoihin ajavan pois. Cesar ja Carl alkavat tekemään yhteistyötä, kun CJ joutuu Whetstoneen ja Cesar ja Kendl joutuvat evakkoon Los Santosista. Cesar välittää Carlille tietoja San Andreaksen huumekaupan takana olevista mahdollisista järjestöistä ja Carl keskityy rahan hankintaan. Cesar myös ohjaa Carlin serkkunsa Catalinan luokse.


text: San Fierrossa Cesar työskentelee Carlin omistamassa autokorjaamossa ja myöhemmin autoliikkeessä. Cesar auttaa CJ:tä varastamaan useita urheiluautoja. Hän ja Carl ovat yhtä mieltä siitä, että heidän täytyy kostaa niille henkilöille, jotka pettivät heidät. He saavat apua Wu Zi Multa ja hänen Triad-järjestöltään ja onnistuvat tappamaan Ryderin ja T-Bone Mendezin sekä tuhoamaan Big Smoken suurimman huumetehtaan, "Loc Syndicaten".


text: Cesar auttaa Carlia yhdessä Mike Torenon tehtävässä, minkä jälkeen hän esiintyy vasta, kun he palaavat Los Santosiin. Tehtävässä "Los Desperados" Cesar kostaa Vagoseille ja ottaa takaisin haltuunsa kotinsa ja jengialueensa Carlin avulla. Hän myös kertoo ystävälleen aikovansa kosia Kendliä.


text: Cesar Vialpandon ääninäyttelijä on Clifton Collins Jr.


text: "Ensiesiintyminen: Wu Zi Mu"


text: Wu Zi Mu (kiinaksi 武災幕), joka tunnetaan ystävien kesken nimellä ”Woozie”, on Mountain Cloud Boys Triadsin sokea johtaja. Hänen ryhmänsä päämaja sijaitsee San Fierron Chinatownissa ja lisäksi hän omistaa Las Venturasissa "Four Dragons Casino" -nimisen kasinon.


text: Woozien lempinimi on ”Lucky Mole” (), sillä hänelle on siunaantunut erittäin hyvä tuuri; hän voi ajaa kilpaa autoilla ja voittaa Carlin videopelissä sokeudestaan huolimatta. Onnestaan huolimatta Woozie toisinaan törmäilee seiniin ja pelatessaan korttia hänen vastustajansa antavat Woozien voittaa. Carlia vastaan pelatessaan Woozie kuitenkin häviää ja syyttää Carlia ”huonosta onnesta”. Sokeudestaan huolimatta Woozie on hyvä ampuja, mutta ei pysty ottamaan osaa tehtäviin, joissa pitää uida. Woozie kuitenkin pystyy uimaan, jos pelaaja johdattaa hänet veteen.


text: Vaikka Woozie voi suuttuessaan äityä keinoja kaihtamattomaksi, hän on muuten rauhallinen ja kunniallinen mies. Hän pysyy uskollisena ystävilleen, vaikka menestyykin pelin kuluessa. "issa" kerrotaan Woozien Las Venturasin kasinon olevan suuri menestys (kun kuusi vuotta on kulunut sen perustamisesta).


text: Woozien ääninäyttelijä on James Yaegashi.


text: "Ensiesiintyminen: Alkunäytöksessä"


text: "Tapetaan: High Noon"


text: Konstaapeli Eddie Pulaski on Frank Tenpennyn ja Jimmy Hernandezin kumppani C.R.A.S.H.-yksikössä. Vuosien saatossa Tenpenny opetti Pulaskille kuinka lakia tulee noudattaa C.R.A.S.H. -yksikössä kun työskennellään jengirikollisuuden parissa. Pulaski piti Tenpennyä luotettavana kumppaninaan, mutta todellisuudessa Tenpenny käytti Pulaskia vain hyväkseen. Pulaski teki hänen puolestaan lukuisia laittomia töitä ja auttoi pitämään totuuden salassa. Tehtävässä "High Noon" Pulaski tappaa konstaapeli Jimmy Hernandezin koska hän antoi viranomaisille tietoja Tenpennyn ja Pulaskin toimista.


text: Pulaski tapetaan tehtävässä "High Noon" ajojahdin jälkeen, jonka aikana hän heittää Carlille solvaavia asioita hänen äidistään ja siskostaan. Kun Carl kysyy Pulaskin viimeistä toivetta, hän kysyy saisiko harrastaa seksiä Carlin siskon Kendlin kanssa. Tämän jälkeen Carl potkaisee Pulaskin hengiltä. Myöhemmin kun Tenpenny joutuu oikeuden eteen rikoksistaan, virkavalta olettaa Pulaskin piileskelevän jossakin.


text: Eddie Pulaskin ääninäyttelijä on Chris Penn.


text: "Ensiesiintyminen: Photo Opportunity"


text: "Tapetaan oletetusti: Torenos Last Flight"


text: Mike Toreno on salainen agentti, joka työskentelee ”valtion virastolle” (todennäköisesti CIA:n tai NSA:n, koska myöhemmin eräässä vuoropuhelussa hän antaa olettaa ettei se ole ainakaan FBI). Hän on soluttautunut "Loco Syndicate" -järjestöön huumekuriiriksi. Da Nang Boys sieppaa Miken, mutta Carl ja T-Bone Mendez paikantavat pakettiauton San Fierron kiitoradalle ja pelastavat hänet. Kun Toreno näkee CJ:n, hän uhkaa ampua hänet, mutta T-Bone saa hänet muuttamaan mielensä. Torenon käskystä kolmikko tuhoaa pakettiauton todisteiden hävittämiseksi. Myöhemmin Carl hyökkää Torenon kimppuun tapettuaan ensin muut Loco Syndicaten jäsenet. Toreno pakenee helikopterilla, mutta Carl ampuu hänet alas. Toreno ei kuitenkaan kuole, vaan hän piiloutuu ja ottaa myöhemmin yhteyttä Carliin digitaalisesti muokatun äänen avulla. Hän pyytää Carlia tulemaan eristäytyneelle karjatilalle Tierra Robadaan. Toreno antaa Carlille erilaisia töitä ja sanoo että niin kauan kuin heidän yhteistyönsä sujuu, Sweetillä ei ole mitään hätää vankilassa. Torenon oli ilmeisesti tarkoitus toimittaa kokaiinia hallituksen liittolaisille, sillä myöhemmin hän keskittyy kilpailevien virastojen agenttien surmaamiseen, jotka saattaisivat olla haitaksi hänen valonaralle operaatiolleen. Lukuisien tehtävien jälkeen Toreno palaa ja kertoo että hänellä on Carlille vielä yksi tehtävä. Carl ei ilahdu tästä ja uhkaa Torenoa aseella. Hän käskee Carlia laskemaan aseen ja kertoo että tehtävä on yksinkertaisesti hakea Sweet joka on juuri vapautettu vankilasta.


text: Mike Torenon ääninäyttelijä on James Woods.


text: Konstaapeli Jimmy Hernandez on poliisin jengiongelmiin erikoistuneen yksikön, C.R.A.S.H.:in, uusin jäsen, jota Tenpenny ja Pulaski katsovat nenäänsä pitkin. Hän joutuu usein myös heidän rasististen viittausten kohteeksi. Hernandez ei ole Tenpennyn ja Pulaskin tavoin korruptoitunut eikä jaa heidän näkemystään kuinka lakia tulisi noudattaa.


text: Myöhemmin Hernandezista Tenpennyn laittomuudet ovat menneet liian pitkälle ja hän päättää paljastaa kaikki C.R.A.S.H.:in tekemät rikokset. Hänet lyödään tajuttomaksi lapiolla ja jätetään kuolemaan tehtävässä "High Noon" Bone Countyyn. Pulaski pakottaa Carlin kaivamaan hautaa itselleen ja Hernandezille, mutta Hernandez palaa tajuihinsa ja estää Pulaskia ampumasta Carlia. Pulaski kuitenkin ampuu Hernandezia rintaan kuolettavasti. Tarkimmat pelaajat voivat saada selville Hernandezin kotimaan pelin alkunäytössä. Hänen kotimaansa on siis Meksiko.


text: Jimmy Hernandezin ääninäyttelijä on Armando Riesco.


text: "Ensiesiintyminen: Big Smoke"


text: "Tapetaan: Pier 69"


text: Lance ”Ryder” Wilson asuu Grove Streetillä Johnsonien talon naapurissa ja on Grove Street Familyn jäsen. Hän polttelee usein fensyklidiinillä terästettyä kannabista. Ryder on lyhytkokoinen ja käyttää mustia aurinkolaseja ja mustaa baseball-lippalakkia, paitsi tehtävässä "Ryder", jossa hän laittaa hiusverkon naamioksi ettei pizzerian työntekijä tunnistaisi häntä, mutta työntekijä tunnistaa hänet pituudesta ja pahoittelee Ryderin isän puolesta. Ryderin ulkonäkö ja vaatetus jäljittelevät edesmennyttä räppäriä Eazy-E:tä.


text: Ryder tavataan pelissä ensimmäisen kerran toisessa tehtävässä, jolloin Big Smoke vie Carlin tapaamaan heidän vanhoja tuttujaan. Kun Ballasit räjäyttävät Smoken auton ja lähtevät jahtaamaan heitä, ryhmäläiset päättävät hajaantua ja Carl lähtee seuraamaan Ryderia Grove Streetille.


text: Kun Carl palaa Libery Citystä Los Santosiin, Ryder närkästyy tavasta, kuinka Carl otetaan takaisin mukaan jengin kuvioihin, vaikka Ryder on jo liittoutunut Big Smoken ohella Ballasien kanssa. Tehtävässä "The Green Sabre" Carlille selviää, että Ryder ja Big Smoke ovat sekaantuneet hänen äitinsä Beverlyn kuolemaan, sillä heidän hallustaan löytyy sama auto, josta ammuttiin kohti Beverlyä. Petettyään Carlin Ryder alkaa työskennellä Big Smoken huumekaupoissa. Hänellä, T-Bone Mendezillä ja Ballaseilla on tapaaminen San Fierrossa, minne Carl tekee apuvoimien kanssa rynnäkön. Ammuskelun seurauksena T-Bone kuolee, mutta Ryder onnistuu pakenemaan hyppäämällä mereen. Pelaajan valinnoista riippuen Ryder kuolee joko tarkkuuskiväärin luoteihin tai veneen räjähtämiseen takaa-ajon päätteeksi.


text: Ryderin ääninäyttelijä on MC Eiht.


text: "Ensiesiintyminen: Sweet and Kendl (ääni kuullaan tehtävässä: Big Smoke)"


text: Kendl Johnson on Carlin ja Sweetin sisko sekä Cesar Vialpandon tyttöystävä. Carlin saadessa tietää Big Smoken ja Ryderin pettäneen heidät, hän käskee Cesaria tuomaan sisarensa turvaan Los Santosista. Myöhemmin Cesar suunnittelee kosivansa tyttöystäväänsä, mutta pelissä ei selviä Kendlin vastausta kosintaan.


text: Kendl Johnsonin ääninäyttelijä on Yo-Yo.


text: "Ensiesiintyminen: OG Loc"


text: Jeffrey Cross on Carlin ystävä ja naapuri, joka haaveilee gangsterirap-laulajan urasta. Hän ei kuulu Grove Street Familyyn, mutta on antanut itselleen ”gangsterinimen” OG Loc’n ja tehnyt pienrikoksia, joiden seurauksena hän on joutunut vankilaan. Tämä kuitenkin Loc’n mielestä vain lisää hänen katu-uskottavuuttaan. Loc'n laulutaidot eivät kuitenkaan vakuuta hänen ystäviään, itse asiassa he eivät edes kestä kuunnella Loc’n laulamista.


text: Päästyään ehdonalaiseen Loc saa vahtimestarin töitä paikallisesta pikaruokalasta. Loc pyytää Carlilta palveluksia saadakseen uransa alkuun ja Carl ryöstääkin rantajuhlista musiikkilaitteita sekä paikalliselta hip hop -tähti Madd Doggilta, sanoituskirjan. Pian Carl joutuu myös tappamaan Madd Doggin managerin syöstäkseen hip-hop-tähden uran laskusuuntaan. Loc eroaa vahtimestarintyöstään, koska se ei ole tarpeeksi ”gangsterimainen”.


text: Madd Dogg masentuu kaikista vastoinkäymisitä ja Loc’lle avautuu tilaisuus nousta kuuluisuuteen. Carlin ystävien petettyä hänet, Loc’sta tulee menestyksekäs laulaja agenttinsa Big Smoken avulla. Myöhemmin Carl ja Madd Dogg palaavat Los Santosiin ja vaativat Loc’ta palauttamaan Doggin kirjan. Takaa-ajon jälkeen he onnistuvat saamaan hänet kiinni ja Loc lupaa luopua urastaan.


text: OG Loc’n ääninäyttelijä on Jonathan Anderson.


text: "Ensiesiintyminen: Madd Dogg, mutta hänen äänensä kuullaan sitä ennen radiokanavilla WCTR ja Radio Los Santos"


text: Madd Dogg on Los Santosin tunnetuimpia rap-muusikoita. Carlin saapuessa Los Santosiin Madd Dogg oli uransa huipulla julkaisten uuden vaateketjun ja muita oheistuotteita. Hänen uransa kärsii vakavasta takaiskusta, kun Carl varastaa hänen sanoituskirjansa ja tappaa hänen managerinsa auttaakseen OG Loc'ta uran alkuun.


text: Madd Dogg sairastuu masennukseen, jonka aikana hän menettää uhkapelissä Mulhollandin kartanonsa Vagos-jengin huumekeisarille ja pelaa kaikki rahansa Venturasissa. Tämän jälkeen hän yrittää juovuspäisään itsemurhaa hyppäämällä kasinon katolta ihmisjoukon yllyttäessä, mutta Carl pelastaa Doggin ottamalla hänet kiinni heinäkuormalla lastatulla autolla. Carl vie hänet vieroitushoitoon.


text: Palattuaan vieroitushoidosta Madd Dogg kiitokseksi nimeää Carlin uudeksi managerikseen. Carl valtaa takaisin Madd Doggin kartanon ja auttaa häntä palaamaan takaisin musiikkibisnekseen. Madd Dogg kuitenkin näkee kauhukseen pian televisiosta, että OG Locilla on hänen sanoituskirjansa, mutta Carl pitää oman osuutensa OC Login auttamisesta salassa. Niinpä Madd Dogg ja Carl vaativat Loc'lta takaisin varastetun sanoituskirjan ja saavat tämän luopumaan urastaan. Madd Doggin paluu sujuu hyvin; pelin lopussa hänet palkitaan kulta-levyllä.


text: Madd Doggin ääninäyttelijä on Ice-T.


text: "Ensiesiintyminen: First Date"


text: Catalina on Cesar Vialpandon serkku, joka asuu Fern Ridgessä. Hän on äärimmäisen väkivaltainen, jonka mieliala vaihtelee rauhallisen hyväntuulisuudesta äärimmäiseen mustasukkaisuuteen ja epäluuloisuuteen.


text: Carlin ja Catalinan yhteistyö sisältää neljästä rikoksesta, joita he tekevät Los Santosin maaseudulla; kaasuaseman ryöstön Dillimoressa, viinakaupan Blueberryssä, ravivedonlyöntipuodin Montgomeryssä ja pankin Palomino Creekissä. Tämän aikana Catalina päättää olevansa Carlin uusi tyttöystävä ja uhkaa tappaa Carlin, jos tämä ei suostu hyväksymään sitä. Ajan kuluessa Carlille valkeaa, kuinka hullu hänen uusi tyttöystävänsä onkaan, mutta hän silti yrittää ylläpitää heidän suhdettaan. Kuitenkin Carlin sanomisista tai teoista huolimatta Catalina ei muuta asennoitumistaan häneen, vaan lopulta lopettaa heidän suhteensa.


text: Catalina löytää uuden poikaystävän, Clauden, ja he lähtevät Liberty Cityyn. Tämän jälkeen Catalina soittaa Carlille toistuvasti pilasoittoja josta voi päätellä että Catalina on edelleen kiintynyt Carliin.


text: Catalinan ääninäyttelijä on Cynthia Farrell.


text: "Ensiesiintyminen: Body Harvest, mutta hänen äänensä kuullaan sitä ennen WCTR-radiokanavalla"


text: The Truth on hippi, joka tekee huumebisnestä Tenpennyn kanssa. The Truth pyytää Carlia ryöstämään leikkuupuimurin ja myöhemmin Carl menee The Truthin maatilalle Flint Countyyn. Siellä he joutuvat FBI:n väijyttämiksi, mutta he onnistuvat polttamaan The Truthin marihuanasadon ja pakenemaan paikalta Carlin autokisassa vastikään voittamaan talliin San Fierroon, jossa hän esimerkiksi kätkee huumeita erään arvovaltaisen tyypin autoon, ja The Truth myös tutustuttaa Carlin Zeroon, Jethroon ja Dwayneen. Pelissä ei paljasteta The Truthin oikeaa nimeä, mutta myöhemmin pelin ilmestyttyä Rockstar paljasti hänen oikean nimensä. Rockstar on myös paljastanut The Truthin liittymistä muihin GTA peleihin: hänen veljensä Marty Jay Williams nähdään rikollispomona pelissä Grand Theft Auto Vice City Stories.


text: Myöhemmin Bone Countyssä The Truth pyytää Carlia ryöstämään armeijalta tavaroita; rakettirepun Alue 69:stä ja mystisen "Green Goon" -armeijan ammusjunasta (pelissä ei ikinä paljasteta, mikä "Green Goo" oikeasti on).


text: The Truthin ääninäyttelijä on Peter Fonda.


text: "Ensiesiintyminen: Photo Opportunity, mutta hänen äänensä kuullaan sitä ennen WCTR -radiokanavalla"


text: "Tapetaan: Ice Cold Killa"


text: Jizzy B. on San Fierron vaikutusvaltaisin parittaja, joka omistaa "The Pleasure Domes" -nimisen kerhon Battery Pointin kaupunginosassa. Kerho on erikoistunut aikuisviihteeseen ja Jizzy viettääkin usein aikaansa siellä prostituoitujen ympäröimänä. Hän kuuluu "Loco Syndicate" -nimiseen järjestöön, joka valmistaa ja toimittaa huumeita Los Santosiin.


text: Jizzy palkkaa Carlin, joka hakeutuu Jizzyn luokse saadakseen lisää tietoa Loco Syndicaten toiminnasta. Myöhemmin Carl tappaa Jizzyn, kun tämä yrittää paeta autollaan.


text: Jizzyn ääninäyttelijä on Charlie Murphy.


text: "Ensiesiintyminen: Don Peyote"


text: Ken ”Rosie” Rosenberg toimii Leonen, Sindaccon ja Forellin mafiaperheiden välikätenä Las Venturasissa, jossa hän hoitaa Caligula’s Palace -nimistä kasinoa. Ken on erittäin vainoharhainen ja pelkää että joku mafiaperheistä surmaa hänet. Kenin yhteistyökumppaneita ovat Kent Paul, Maccer ja papukaija nimeltä Tony. Hän antaa joitain töitä myös CJ:lle. Lopulta CJ auttaa hänet pois Salvatore Leonen kynsistä lavastamalla hänen kuolemansa ja hän alkaa työskennellä Madd Doggille yhdessä Kent Paulin ja Maccerin kanssa.


text: Ken Rosenberg on mukana myös "ssä".


text: Ken Rosenbergin ääninäyttelijä on William Fichtner.


text: "Ensiesiintyminen: Freefall"


text: Salvatore Leone on Sisialaisen Leonen mafiaperheen johtaja Liberty Citystä. Carlin avustuksella hän tappaa Sindaccon ja Forellin mafiaperheiden jäseniä Las Venturasissa, sillä hän olettaa siten saavan suuren osuuden Caligula’s Palace -nimisen kasinon tuotoista. Myöhemmin Carl kuitenkin pettää Salvatoren, kun Carl yhdessä Wu Zi Mun miesten kanssa ryöstää kasinolta miljoonia dollareita. Tämän tapahtuman oletetaan aiheuttaneen Salvatoren vainoharhaisuuden, joka näkyy issa ja Grand Theft Auto III:ssa. Salvatore Leone muistuttaa ulkonäöltään vuoden 1972 "Kummisetä"-elokuvan päähenkilöä Vito Corleonea, jota esitti Marlon Brando.


text: Las Venturasissa Salvatore tapaa tulevan vaimonsa Marian, joka työskentelee Caligula’s Palacessa tarjoilijana.


text: Salvatore Leonen ääninäyttelijä on Frank Vincent.


text: Maria Latore (joissakin yhteyksissä Maria La Torra) on työntekijä Galigula’s Palacessa. Siellä hän tapaa tulevan miehensä, Salvatore Leonen. Maria ei ole aluksi kiinnostunut Leonesta, mutta huomaa myöhemmin että hänellä on rahaa.


text: Maria Latoren ääninäyttelijä on Debi Mazar.


text: "Ensiesiintyminen: Ryder"


text: Old Reece on paikallinen parturi, jonka liike sijaitsee Idlewoodissa, Los Santosin kaupungissa. Hän on tuntenut Johnsonin perheen pitkään, jonka vuoksi hän kohtelee Carlia hyvin ja tulee juttuun hänen kanssaan. Old Reece muistuttaa ulkonäöltään näyttelijä Morgan Freemania.


text: "Ensiesiintyminen: Nines and AKs"


text: Asekauppias Emmet Pops omistaa monia San Andreasin asekauppoja. CJ ja Big Smoke käyvät Emmetin luona harjoittamassa ampumataitojaan tämän ensiesiintymisen yhteydessä. Emmet ei kuulu Grove Street Familesiin, mutta voi olla suuri apu kun tarvitset raskaampaa aseistusta ja raha ei ole ongelma. Joissakin Emmetin aseliikkeissä voit harjoitella ampumista.


text: Emmetin Popsin ääninäyttelijä on Eugene Jeter Jr.


text: "Ensiesiintyminen: Cleaning the Hood"


text: Mark Wayne (tuttavallisemmin ”B-Dup”) on Gantonissa asuva huumediileri ja entinen jäsen Grove Street Familiesissa, joka on saanut valtaansa huumeilla Grove Street Familiesin legendan Barry ”Big Bear” Thornen. B-Dub tavataan pelissä vain kaksi kertaa, ensimmäisellä kertaa hänet nähdään kodissaan Gantonissa, kun hän kieltäytyy auttamasta Carlia ja Ryderiä lähialueen diilereiden hävittämisessä. Toisella kerralla pelin loppupuolella B-Dup nähdään yhdessä vakavasta huumeongelmasta kärsivän Big Bearin kanssa.


text: B-Dupin ääninäyttelijä on räppäri The Game.


text: Barry ”Big Bear” Thorne kuului alun perin Grove Street Famileiden OG:hen, mutta B-Dup on saanut hänet valtaansa huumeilla ja asuu tätä nykyä huumediilerin luona hoitaen tämän kotia. Big Bear nähdään pelissä vain kahdessa tehtävässä joissa hänet nähdään B-Dupin rinnalla. Toisessa tehtävässä pelin loppupuolella B-Dup käskee häntä ampumaan kotiinsa tunkeutuneet CJ:n ja Sweetin, mutta tämän sijasta Bear sanoo olevansa väsynyt crackin polttamiseen ja palvelemaan B-Dupia kodissaan ja vetää tätä turpaan. Tämän jälkeen Bear kysyy, että pääsekö hän takaisin jengiin, hänet hyväksytään.


text: "Ensiesiintyminen: Burning Desire"


text: Denise Robinson on ensimmäinen pelin juonitehtävien tyttöystävistä. Hänestä tulee Carlin ensimmäinen tyttöystävä sen jälkeen, kun Carl pelasti hänet palavasta talosta. Denise edustaa samaa jengiä kuin Carl, vaikkei pukeudukaan vihreään.


text: Denise Robinsonin ääninäyttelijä on Heather Alicia Simms.


text: "Ensiesiintyminen: Key To Her Heart"


text: Millie Perkins on toinen pelin juonitehtävien tyttöystävä. Millie on töissä Galigula's Casinolla. Ensiesiintymisensä yhteydessä Carlin täytyy seurata Millietä; ensin erotiikkakaupalle ja sitten hänen kotiinsa.


text: Millie Perkinsin ääninäyttelijä on Orfen.


text: "Ensiesiintyminen: Farewell, My Love, mutta nähdään jo Wu Zi Mu -tehtävän yhteydessä"


text: Claude esiintyy kahdessa tehtävässä "San Andreasissa". Ensimmäisen kerran hän esiintyy kilpa-ajajana Woozien järjestämässä laittomassa autokilpailussa. Myöhemmin hänet nähdään kun Catalina esittelee hänet uudeksi poikaystäväkseen ja sanoo lähtevänsä tämän kanssa Liberty Cityyn. Claude on myös pelin Grand Theft Auto III päähenkilö, joka kuitenkin sijoittuu aikaisemmasta julkaisuajasta huolimatta kronologisesti 9 vuotta myöhempään aikaan.


text: "Ensiesiintyminen: Photo Opportunity"


text: "Tapetaan: Pier 69"


text: T-Bone Mendez kuuluu "Loco Syndicate" -järjestöön yhdessä Jizzyn, Mike Torenon ja Ryderin kanssa. Hän kuuluu myös San Fierro Rifa -nimiseen jengiin. T-Bone toimii Loco Syndicaten "lihaksena" ja hän on hyvin epäluuloinen ihmisiä kohtaan (hän mm. tappaa miehen epäiltyään häntä vasikaksi). T-Bone kuolee tehtävässä "Pier 69" Carlin ja Cesarin ampumana.


text: T-Bonen yhteyttä "issa" ei tiedetä.


text: T-Bone Mendezin ääninäyttelijä on Kid Frost.


text: "Ensiesiintyminen: Wear Flowers In Your Hair"


text: Dwayne (aiemmin Dwaine) ja Jethro ovat läheisiä liikekumppaneita, jotka asuivat ennen Vice Cityssä. Siellä he omistivat veneily-yrityksen, jonka Tommy Vercetti osti myöhemmin. Tähän viitataan kun The Truth sanoo "Minä tunnen nämä kaksi heppua, he työskentelivät moottorivenemekaanikkoina, kunnes rikollinen osti heidän yhtiönsä Vice Cityssä" (vapaa suomennos). Dwayne työskentelee hot dog -myyjänä ja Jethro Xoomer-huoltoasemalla San Fierrossa, mutta he molemmat palaavat mekaanikoiksi CJ:n tallille. Heidän tiedetään polttavan usein marihuanaa ja ovat läheisiä tuttavia The Truthin kanssa. Dwayne ja Jethro auttavat varastettujen autojen muuttamisessa myytäviksi autoiksi autoliikettä varten.


text: Dwaynen ääninäyttelijä on Navid Khonsari ja Jethron John Zurhellen.


text: "Ensiesiintyminen: Don Peyote"


text: Kent Paul (Paul Kentistä, Englannista) englantilainen nuori mies, joka työskentelee musiikkialalla, mutta väittää olevansa rikollinen sielu. Kent Paul on tuonut uuden englantilaisen bändin, Gurning Chimpsin, San Andreasiin, mutta huomaakin että on joutunut kadoksiin ja seuranaan hänellä eräs bändin jäsenistä, Maccer. Carl tapaa kaverukset ensi kertaa etsittyään heidät aavikolta, jonne he olivat edellisenä iltana joutuneet The Truthin kanssa syötyään meskaliinikaktusta. Carl vie heidät tapaamaan Paulin vanhaa tuttua, Ken "Rosie" Rosenbergia, Las Venturasiin. Myöhemmin Paul auttaa Madd Doggia nousemaan takaisin uransa huipulle ja pelin lopussa Madd Dogg saakin ensimmäisen kultalevynsä.


text: Kent Paul esiintyy myös "ssä".


text: Kent Paulin ääninäyttelijä on Danny Dyer.


text: "Katso myös .


text: Maccer Gurning Chimps -yhtyeen laulaja ja Kent Paulin kaveri. Hän, yhdessä muun bändin kanssa matkustavat Yhdysvaltoihin Kent Paulin järjestämälle kiertueelle. Bändi kuitenkin joutuu eroon toisistaan ja Maccer herää Kent Paulin kanssa Las Venturasin aavikolta, syötyään The Truthin kanssa meskaliinikaktusta.


text: Maccerilla on hallitsematon seksuaalinen suuntaus, hän on krooninen masturboija ja hänellä on yleensä väärä aika ja paikka kyseisellä harrastukselle.


text: Maccerin ääninäyttelijä on Shaun Ryder.


text: "Ensiesiintyminen: Zeroing in, mutta nähdään jo tehtävässä Wear Flovers In Your Hair ja ääni kuullaan sitä ennen WCTR-radiokanavalla"


text: Zero on San Fierrossa asuva kauko-ohjattavien kulkeneuvojen myyjä ja valmistaja, sekä elektroniikkanero. Hän omistaa pienen radio-ohjattavia ajoneuvoja myyvän liikkeen. Hänen yhtiönsä käy pienimuotoista sotaa Berkeleyn kanssa, joka on myös GTA Vice Citystä tutun "Top Fun" -yhtiön pomo. Hänen taloudellinen tilanteensa ei kuitenkaan ole kummoinen, joten hän tarvitsee kipeästi lisärahoitusta. Melkein kaikissa hänen nimikkotehtävissään täytyy käyttää hänen yhtiönsä valmistamien radio-ohjattavien lentokoneiden, autojen ja helikopterien prototyyppejä. Zero on usein hyvin hermostunut ja arka. Kasinon ryöstötehtävässä hänen vastuulleen on asetettu kaikki elektroniikkaan liittyvä, jota kuitenkin hänen vihollisensa Berkeley kiusallisesti häiritsee.


text: Zeron ääninäyttelijä on David Cross.


text: "Ensiesiintyminen: Jizzy"


text: Su Xi Mu, lempinimeltään ”Suzie” (kiinaksi 蘇羲母), on korkea-arvoinen Woozien Mountain Cloud Boys Triadin jäsen ja Woozien henkilökohtainen avustaja. Lisäksi hän avustaa Carlia Caligula's Palacen ryöstössä.


text: Suzien ääninäyttelijä on Richard Chang.


text: "Ensiesiintyminen: Ran Fa Li"


text: Ran Fa Li (”Farlie”) on Red Gecko Tong Triadsien johtaja San Fierrossa. Hän ei puhu mitään koko pelin aikana, vaan pitää outoja äänähdyksiä joita hänen kääntäjänsä osaa tulkita. Carl tekee muutamia töitä Woozien puolesta Ran Fa Lin hyväksi. Ran Fa Li on myös kolmas "Four Dragons Casinon" omistajista CJ:n ja Woozien lisäksi.


text: Ran Fa Lin ääninäyttelijä on Hunter Platin.


text: "Ensiesiintyminen: Cut Throat Business"


text: CJ ja Madd Dog tapaavat Jimmy Silvermanin jahdattuaan OG Locia ympäri Los Santosia saadakseen takaisin Madd Dogin ”sävellyskirjan”. OC Loc johdattaa jahtaajansa Jimmy Silvermanin toimistolle, aikeenaan saada sävellyksien avulla rahaa ja mainetta. CJ ja Madd Dog saavat kuitenkin OC Locin ja Silverman alkaakin työskennellä Madd Dogin managerina.


text: Jimmy Silvermanin ääninäyttelijä on Gary Yudman


text: "Ensiesiintyminen: Fender Ketchup"


text: "Tapetaan: Meat Business"


text: Pyörätuolissa istuva rikas liikemies Johnny Sindacco on Sindaccon mafiaperheen korkea-arvoinen jäsen ja GTA Liberty City Storiesissa esiintyvän Paulie Sindaccon poika. Hän omistaa teurastamon Las Venturasin lähellä. Ensiesiintymisensä yhteydessä Carl ajaa autoa, jonka etupellille hänet on sidottu (tämä johtaa siihen, että Sindacco kertoo perheensä salaisuuksia). Myöhemmin kun Carl ja Ken Rosenberg käyvät tapaamassa Sindaccoa, hän saa sydänkohtauksen ja kuolee. Tämän jälkeen Sindaccon vartijat käyvät Carlin ja Kenin kimppuun.


text: Johnny Sindaccon ääninäyttelijä on Casey Siemaszko.


text: "Ensiesiintyminen: Ceasar Vialpando"


text: "Tapetaan: The Running Dog"


text: Jose on Ceasarin hyvä ystävä ja jäsen Varriors Los Aztecas -jengissä. Hän ärsyttää Carlia ja tämän kavereita erityisesti Big Smokea, joka lopulta tappaa Josen, kun hän ei suostu yhteistyöhön.


text: Josen ääninäyttelijä on Hunter Platin.


text: "Ensiesiintyminen: Intensive Care"


text: Tony on Ken Rosenbergiä avustava puhuva papukaija. Tony auttaa huomaamattomasti Keniä, jos tämä on hermostunut tai vaikeassa tilanteessa. Tony käyttää puhuessaan huonoa kieltä, mafiaslangia ja lainauksia Tony Montanalta vuoden 1983 elokuvasta "Scarface - Arpinaama'.


text: Tonyn ääninäyttelijä on Jack Hedley.


text: "Mainitaan ensimmäisen kerran: "Big Smoke"


text: Brian Johnson on kolmas Johnsonin veljeksistä. Hän ei esiinny pelissä, koska hän on kuollut. Brian on Carlin ja Seanin pikkuveli joka tulee ilmi kun Carl sanoo Ryderille menettäneensä äitinsä ja pikkuveljensä. Asekauppias Emmet mainitsee ensimmäisen kerran Brianin nimen, kun Big Smoken sanottua Carlia Beverlyn lapseksi, Emmet luulee tätä Brianiksi.


text: "Mainitaan ensimmäisen kerran: Alkunäytössä "


text: Beverly Johnson on Johnsonin veljeksien äiti (joka ei esiinny pelissä). Alkunäytössä Sean soittaa Carlille ja kertoo että heidän äitinsä on murhattu. Tämän jälkeen Carl lähtee Liberty Citystä San Andreasiin, jossa tapaa nuoruuden ystäviään ja veljensä. Beverly Jonhsonin ääni kuullaan Carlin muistellessa tehtävässä ”Big Smoke”.


title: Kadotettu (vuoden 1998 elokuva)

text: Kadotettu ("Fallen") on Gregory Hoblitin ohjaama intensiivinen trilleri vuodelta 1998. Elokuva perustuu Nicholas Kazanin käsikirjoitukseen. Pääosia elokuvassa esittävät Denzel Washington, John Goodman, Donald Sutherland ja Embeth Davidtz.


title: Hyundai

text: Hyundai on eteläkorealainen suuryritys, "Yritysryhmä", jonka perusti Chung Ju-yung vuonna 1947.


title: Hyundai

text: Hyundai aloitti rakennusyhtiönä. Nykyisin kaikki nimeä käyttävät yhtiöt eivät ole emoyhtiö Hyundai Groupin alaisuudessa, mutta ne ovat Chungin poikien tai heidän perillistensä hallitsemia.


title: Hyundai

text: Merkittävimpiä muita Hyundaista eronneita yhtiöitä ovat maailman neljänneksi suurin autonvalmistaja Hyundai Motor Company, maailman suurin laivojen rakentaja Hyundai Heavy Industries ja Hynix Semiconductor.


title: Hyundai

text: Lisäksi eri ryhmissä on muutakin toimintaa, kuten pankki- ja muita finanssitoimintoja, tavarataloketju ja baseball- ja jalkapallojoukkue.


title: Vuoden nuori taiteilija

text: Vuoden nuori taiteilija on Tampereen taidemuseon ja Tampereen kaupungin järjestämä tapahtuma, jonka tarkoituksena on tuoda esiin lupaavia, alle 35-vuotiaita kuvataiteilijoita. Samalla pyritään kiinnittämään yleisön huomio uuteen suomalaiseen nykytaiteeseen. Vuoden nuoren taiteilijan valitsee asiantuntijaryhmä. Tapahtuman järjestämistä ehdotti alun perin Tampereen Nuorkauppakamari vuonna 1984.


title: Vuoden nuori taiteilija

text: Vuoden nuoreksi taiteilijaksi valittu saa nykyisin 20 000 euron stipendin Tampereen kaupungilta. Lisäksi hän saa Tampereen taidemuseoon yksityisnäyttelyn, josta tehdään myös näyttelyjulkaisu. Vuoden 2014 nuorten taiteilijoiden Janne Nabbin ja Maria Teeren näyttely siirtyi Tampereen jälkeen Turun Aboa Vetus & Ars Nova -museoon.


title: Vuoden nuori taiteilija

text: Vuoden nuori taiteilija -tapahtumissa on palkittu seuraavat henkilöt:


title: Haukineva

text: Haukineva on puoleksi Kurikan ja puoleksi Seinäjoen puolella sijaitseva suo. Se sijaitsee entisen Jalasjärven kunnan alueella Peräseinäjoen keskustasta noin kuusi kilometriä länteen. Suurin osa siitä on turvetuotannossa. Suo kuuluu Kyrönjoen vesistöalueeseen ja suurimmaksi osaksi Jalasjoen ja Seinäjoen valuma-alueeseen. Haukineva rajoittuu pohjoisosassa Valkianevaan ja Valkiajärveen. Muissa ilmansuunnissa taas moreeniin ja hiekkamuodostumiin.


title: Haukineva

text: Korkeutta suolla on merenpinnasta mitattuna 93–98 metriä. Haukineva on kokonaan ojitettu.


title: Haukineva

text: Haukinevan Pohjanmaan radan puoleisessa reunassa on Vapon ja Kekkilän tehtaat. Tehtaissa tuotetaan kasvuturvetta ja turvepellettejä. Lisäksi alueella on käytöstä poistettu koksitehdas, joka suljettiin 1980-luvun lopulla.


title: Checkin’ & Bowlin’

text: Checkin’ & Bowlin’ on vuonna 1991 julkaistu Coupé de Villen studioalbumi.


title: Zvezda

text: Zvezda (, ) on Kansainvälisen avaruusaseman kolmas kiertoradalle viety moduuli.


title: Zvezda

text: Zvezda muodostuu sylinterin muotoisesta työskentelytilasta, sylinterinmuotoisesta osasta, jossa on yksi telakointikohta, paineettomasta kokoonpano-osasta ja pallomaisesta osasta, jossa on kolme telakointikohtaa.Zvezda laukaistiin kiertoradalle Proton-raketilla 12. heinäkuuta 2000. 26. heinäkuuta moduuli yhdistettiin jo kiertoradalla olleeseen Zarya-moduuliin.


title: Kayla Blake

text: Elsie Mapuana Sniffen eli Kayla Blake (s. 4. joulukuuta 1963) on yhdysvaltalainen näyttelijä.


title: Kayla Blake

text: Blake syntyi Honolulussa Havaijilla. Hänen lukuisista televisiorooleistaan huomattavin oli vakituinen osa sarjassa "Sports Night" vuosina 1998–2000. Hänellä on ollut lukuisia vierailevia esiintymisiä.


title: Kayla Blake

text: Eräs elokuvista, joissa Blake myös on esiintynyt, on "Lambada" (1990).


title: Kayla Blake

text: Blake nai 28. syyskuuta 2002 Robert Checkin.


title: Paula Marshall

text: Paula Marshall (s. 12. kesäkuuta 1964) on yhdysvaltalainen näyttelijä.


title: Paula Marshall

text: Rockvillessä, Marylandissa syntynyt Marshall opiskeli Robert E. Peary High Schoolissa. Hän meni 12. lokakuuta 2003 naimisiin näyttelijä Danny Nuccin kanssa ja tuli ensimmäistä kertaa äidiksi maaliskuussa 2005, 40-vuotiaana.


title: Paula Marshall

text: Laajalle yleisölle Marshall alkoi tulla tunnetuksi 1990-luvun alussa vierailevasta roolistaan sarjassa "The Wonder Years". Toisena päänäyttelijänä hän oli vuosina 2008–10 esitetyssä tilannekomediassa "Sinkkuisä Gary".


title: Paula Marshall

text: Muita televisiosarjoja, joissa hän on esiintynyt, ovat muiden muassa "Seinfeld" ja "Sports Night". Hänen uransa ei rajoitu televisioon, vaan käsittää myös elokuvia, kuten "Villin tusinan" (2003).


title: Chicago Overcoat (albumi)

text: Chicago Overcoat on Chicago Overcoat -yhtyeen debyyttialbumi. Sen julkaisi Love Records vuonna 1978. CD-painoksen mukana on myös kakkosalbumi "Eyesight to the Blind".


title: Žanna Friske

text: Žanna Friske (, oik. Владимировна Копылова, "Vladimirovna Kopylova", s. 8. heinäkuuta 1974 – 15. kesäkuuta 2015) oli venäläinen malli, näyttelijä ja laulaja.


title: Žanna Friske

text: Friske opiskeli koreografiaa Moskovan kulttuuri-instituutissa ja journalistiikkaa Moskovan valtionyliopistossa, muttei valmistunut kummastakaan koulusta.


title: Žanna Friske

text: Friske otettiin vuonna 1996 mukaan tyttöyhtye Blastjaštšieen Varvala Korolevan erottua siitä. Hän lähti 2003 soolouralle ja julkaisi levyn "Žanna" (Жанна) vuonna 2005. Hän on tehnyt yhteistyötä myös Diskoteka Avarijan kanssa muun muassa videolla "Malinki-Malinki".


title: Žanna Friske

text: Friske oli mukana Venäjän Survivor-tosi-tv-sarjan "Posledni geroi" neljännellä kaudella.


title: Žanna Friske

text: Kansainvälisesti Friske on tunnettu elokuvista "Night Watch" (2004) ja sen jatko-osasta "Day Watch" (2006), joissa hän näytteli Alisaа.


title: Žanna Friske

text: Friske oli avoliittossa Dmitri Šepelevin kanssa.


title: Žanna Friske

text: Friske kuoli syöpään kesäkuussa 2015 40-vuotiaana.


title: Chicago Overcoat (EP)

text: Chicago Overcoat on Chicago Overcoat -yhtyeen EP ja ensimmäinen julkaisu. Sen julkaisi FBS vuonna 1976. Bluelight julkaisi levystä vuonna 1997 CD-EP:n nimellä Mean Old Rider. Se sisältää samat kappaleet kuin alkuperäinen levy sekä lisäksi bonus-kappaleen "Lonely Stranger".


title: Chicago Overcoat (EP)

text: Kaikki kappaleet kirjoittanut Chicago Overcoat, ellei toisin mainittu.


title: Venezuela olympialaisissa

text: Venezuela osallistui olympialaisiin ensimmäisen kerran Lontoon 1948 kesäolympialaisissa. Talviolympialaision se osallistui ensimmäistä kertaa Naganossa 1998.


title: Venezuela olympialaisissa

text: Venezuelan menestyksekkäin laji olympialaisissa on nyrkkeily. Sen toistaiseksi ainoat olympiavoittajat ovat nyrkkeilijä Francisco Rodríguez, joka voitti kevyen kärpässarjan kultamitalin Méxicon 1968 olympialaisissa, sekä miekkailija Rubén Limardo, joka voitti kultaa kalpamiekkailussa Lontoon olympialaisissa 2012.


title: Wilma Lipp

text: Wilma Lipp (26. huhtikuuta 1925 Wien – 26. tammikuuta 2019) oli itävaltalainen sopraano.


title: Wilma Lipp

text: Lipp teki oopperadebyyttinsä vuonna 1943 ja oli Wienin valtionoopperassa vuodesta 1945. Hänen ensimmäinen esiintymisensä La Scalassa tapahtui vuonna 1950, Covent Gardenissa vuonna 1951 ja Pariisin oopperassa vuonna 1953.


title: Wilma Lipp

text: Yhdysvalloissa Lipp ei esiintynyt ennen vuotta 1962.


title: Wilma Lipp

text: Lippin useista rooleista tunnetuimpia on Yön kuningatar Wolfgang Amadeus Mozartin "Taikahuilussa". Hänestä tuli vuonna 1982 Salzburg Mozarteumin laulunprofessori.


title: Helsinki Shooting Club

text: Helsinki Shooting Club on helsinkiläinen yritys, joka harjoittaa kaupallista ampumaratatoimintaa. Ampumaratavuoroja vuokrataan yrityksille ja yksityisille. Niille, joilla ei ole omaa asetta, annetaan mahdollisuus vuokrata yrityksen käsiaseita. Kerrallaan 25 metrin radalle mahtuu ampumaan seitsemän ampujaa. Radalle ei pääse ampumaan ilman omaa asetta heti, vaan ampumavuoron voi varata aikaisintaan seuraavalle päivälle.


title: Helsinki Shooting Club

text: Yritys nousi otsikoihin vuonna 1999, kun Sanna Sillanpää ampui yrityksen radalla kolme miestä ja haavoitti neljättä siten, että hänelle jäi ampumisesta elinikäiset vammat. Surmansa saivat 23-vuotias ampumaradan valvoja, 25-vuotias automaatiomekaanikko ja 37-vuotias autonkuljettaja.


title: Helsinki Shooting Club

text: Uudemman kerran yritys nousi otsikoihin, kun marraskuussa 2007 Pekka-Eric Auvinen syyllistyi kahdeksaan murhaan Jokelan kouluammuskelutapauksessa. Poliisin mukaan Auvinen oli saanut lupansa sillä perusteella, että hän oli kyseisen yrityksen "jäsen" eli kanta-asiakas. Ampumista hän ei kuitenkaan yrityksen mukaan ollut radalla harrastanut.


title: Eyesight to the Blind

text: Eyesight to the Blind on Chicago Overcoat -yhtyeen toinen albumi. Sen julkaisi Love Records vuonna 1979. CD:nä levy on julkaistu samalla levyllä ensialbumin kanssa.


title: Destiny (ISS)

text: Destiny on Kansainvälisen avaruusaseman neljäs kiertoradalle viety moduuli. Se on paineistettu tutkimukseen tarkoitettu tila. Destiny on Yhdysvaltojen suurin tila asemalla.


title: Destiny (ISS)

text: Destiny laukaistiin kiertoradalle avaruussukkula Atlantiksella 7. helmikuuta 2001. Moduuli yhdistettiin jo kiertoradalla olleeseen Unity-moduuliin.


title: Ruotsin sisällissota

text: Ruotsin sisällissota voi tarkoittaa useata eri tapahtumaa Ruotsin historiassa.Lisäksi Ruotsissa on ollut useita suppeampia, talonpoikaiskapinoiksi luokiteltavia konflikteja.


title: Clemens Krauss

text: Clemens Heinrich Krauss (31. maaliskuuta 1893 Wien – 16. toukokuuta 1954 México) oli itävaltalainen kapellimestari.


title: Clemens Krauss

text: Krauss aloitti musiikkiuransa kuoropoikana ja opiskeli Wienin konservatoriossa, josta hän valmistui vuonna 1912. Hän toimi vuosina 1912–1913 kuoromestarina Brnon teatterissa. Hän meni naimisiin sopraano Viorica Ursuleacin kanssa.


title: Clemens Krauss

text: Krauss esiintyi jo varhaisella urallaan laajalti Euroopassa, vuonna 1929 myös Yhdysvalloissa. Myöhemmin hän toimi mm. Wienin filharmonikkojen, Wienin valtionoopperan ja Staatsoper Unter den Lindenin johdossa.


title: Clemens Krauss

text: Krauss jatkoi uraansa, kunnes kuoli sairauskohtaukseen 61-vuotiaana.


title: Luettelo valtioiden maarajojen pituuksista

text: Tämä on luettelo valtioiden maarajojen pituuksista. Lisäksi luettelossa on rajanaapureiden määrät. Joillakin valtioilla on eksklaaveja ja ne on huomioitu luettelossa. Luettelossa on huomioitu myös kiistanalaisia alueita kuten Kosovo, Länsi-Sahara ja Palestiina. Merentakaisia alueita kuten Ranskan Guayanaa ei ole laskettu mukaan emämaan lukuihin.


text: Tiedot on koottu CIA:n julkaisemasta World Factbookista, joka käyttää saatavilla olevien kansallisten tilastoviranomaisten lukuja, mutta koska mittausmenetelmät vaihtelevat valtioittain, eivät ne ole täysin tarkkoja tai vertailukelpoisia keskenään. "Maaraja" voi olla kuivan maan sijasta joessa tai järvessä (esimerkiksi Suomen ja Ruotsin välillä). Suomen rajojen pituustiedot CIA Factbookissa poikkeavat suomalaisten rajankäyntiviranomaisten tiedoista (ks. Suomen ja Ruotsin raja ja Suomen ja Norjan raja).


title: Nothing Left... But the Blues

text: Nothing Left... But the Blues on Chicago Overcoat -yhtyeen kolmas albumi. Sen julkaisi Bluelight vuonna 2002.Pity the Fools (1981)


title: Nothing Left... But the Blues

text: The Pepe Ahlqvist Blues Band (1983, 1984)


title: Shimazu-klaani

text: Shimazu-suku () oli Japanin Satsuma-hanin aluetta, joka kattoi Satsuman, Ōsumin ja Hyūgan provinssit, hallinnut suku.


title: Shimazu-klaani

text: Shimazut olivat Minamoto-klaanin Seiwa Genji -haaran perillisiä. Suvun perustaja Shimazu Tadahisa (k. 1227) oli shōgun Minamoto no Yoritomon (v. 1147–1199 poika. Tadahisan vaimo oli Koremune Hironobun tytär, joka kuului Hata-klaaniin.


title: Shimazu-klaani

text: Tadahisa sai haltuunsa Shiodan alueen Shinanon provinssissa vuonna 1186, minkä jälkeen hänet nimitettiin Satsuman provinssin shugoksi. Hän lähetti Honda Sadachikan ottamaan haltuunsa provinssin ja saattoi Yorimotoa tämän tutkimusretkellä Mutsun provinssiin vuonna 1189. Tadahisa matkusti Satsumaan vuonna 1197, alisti Hyūgan ja Ōsumin provinssit valtaansa ja rakensi linnan.


title: Shimazu-klaani

text: Shimazu-suvusta tuli yksi Edo-kauden daimioista, jotka säilyttivät alueensa hallinnan jatkuvasti Kamakura-kaudelta lähtien. Suku oli parhaimmillaan varakkain ja mahtavin Tozama-perheen edustaja, jonka vuosittaiset tulot ylittivät 700 000 kokua.


title: Shimazu-klaani

text: Suvun 19. johtaja Yoshiro (1535–1619) oli daimiona Sekigaharan taistelun ja Osakan saarron aikana. Hänen veljenpoikansa ja seuraajansa Shimazu Tadatsune kuitenkin pystyi käyttämään merkittävää valtaa 1600-luvun kahtena ensimmäisenä vuosikymmenenä ja organisoi Ryūkyūn (nykyisin Okinawan prefektuuri) valloituksen vuonna 1609. Tokugawa salli tämän, koska hän tahtoi lepyttää Shimazun ja estää mahdolliset kansannousut Sekigaharan tappion jälkeen.


title: Shimazu-klaani

text: Shimazu-suku oli tunnettu lojaaliudestaan sotilaitaan kohtaan erityisesti Sengoku-kaudella. Jotkin perheet määrättiin torjumaan vastarintaa tarkoituksenaan laajentaa Shimazujen valtaa. Shimazut ovat myös kuuluisia siitä, että he olivat ensimmäisiä, jotka käyttivät tuliaseita Japanissa ja aloittivat myös aseiden valmistuksen. Shimazujen taistelutaktiikat olivat hyvin menestyksekkäitä, ja he kukistivat useita itseään suurempia armeijoita erityisesti Kyūshūn valloituksen aikana 1580-luvulla. Heidän taktiikkanaan oli houkutella vihollinen väijytykseen, jonka molemmilla puolilla oli hakapyssyin varustettuja joukkoja. Väijytys synnytti paniikkia ja pakokauhua, minkä jälkeen joukot oli helppo tuhota.


title: Shimazu-klaani

text: Klaanin 31. johtaja Hisamitsu (1817–1887) oli Satsuman daimio Boshin-sodan ja Meiji-restauraation aikoina, joissa Satsumalla oli merkittävä rooli.


title: Rolling with the Tide

text: Rolling With The Tide on vuonna 1993 julkaistu Coupe de villen studioalbumi.


title: Saariston vapaajoukko

text: Saariston vapaajoukko () oli Suomen sisällissotaan vuonna 1918 osallistunut valkoisten puolella operoinut sotilasosasto. Se muodostui Turunmaan saariston vapaaehtoisista, jotka yhdistyivät Uudenkaupungin suojeluskunnan joukkoihin. Nämä yhdessä pakenivat länteen Ahvenanmaalle asti idästä saapuvia punaisia. Ahvenanmaalla heihin liittyi paikallisia valkoisia Godbyn taistelun jälkeen. Samalla heidän johtoonsa tuli Saksassa koulutettuja jääkäreitä. Sotaonnen käännyttyä vapaajoukko ajoi Turunmaalta pakenevat punaiset tiehensä. Se suoritti ruotsalaisen kreivi Carl August Ehrensvärdin komennuksessa pidätyksiä ja teloituksia antautuneessa Turussa. Tämän jälkseen se marssi voitonparaatiin Helsinkiin ja lopulta hajaantui.


title: Saariston vapaajoukko

text: Kun Suomi julistautui itsenäiseksi Venäjästä 6. joulukuuta 1917, tiedot talvisessa saaristossa Ahvenanmaalla ja etenkin Turunmaalla kulkivat hitaasti ja epävarmasti lähinnä kuriiripostin ja puhelimen avulla. Turunmaalaiset papit ja opettajat ryhtyivät kokoamaan vapaaehtoisjoukkoja muun muassa Nauvossa, mutta saaristolaisilla ei juuri ollut sotilasvarusteita. Nauvon Lohmin saaren kasarmirakennuksessa oli komppanian verran venäläisiä täysissä aseissa. Saaristolaiset kokoontuivat alkuvaiheessa syrjäiseen Iniöön. Sieltä saaristolaisten joukko päätti siirtyä kohti punaisten käsissä olevaa mannermaata pohjoisesta.


title: Saariston vapaajoukko

text: Turusta vetäytyneistä valkoisista koostunut Uudenkaupungin suojeluskunnan joukot johtajanaan eversti V. J. Forsell kohtasi vapaaehtoisjoukot Kustavissa. Ryhmä oli jo vetäytymässä Ahvenanmaalle, kun samaan aikaan punaiset lähestyivät muun muassa Loimaan suunnalta ja Katanpään linnakkeen venäläiset olivat alkaneet ammuskella umpimähkään peläten suomalaisten valtaavan kasarmin. Saariston vapaajoukko liittyi heihin, ja he yhdessä päätyivät länteen aina Vårdöhön saakka Turunmaan saariston ollessa punaisten sekä venäläisten käsissä.


title: Saariston vapaajoukko

text: Samanaikaisesti Ahvenanmaalla oli kuitenkin käynnissä Saksan ja Ruotsin maihinnousu. Ahvenanmaalla oli kuitenkin kerätty nimilistoja ruotsalaisen suojelun puolesta ja ruotsalainen sotilasosasto lähetettiin Eckerön redille. Koska osoittautui, ettei väkivaltaisuuksia esiintynyt, Ruotsi ja Venäjä sopivat, että venäläisten vetäytyessä Ahvenanmaalle tulleet suomalaiset sotilaat riisuttiin aseista ja siirretiin Haaparannan kautta takaisin Suomeen. Sopimus tehtiin Ahvenanmaan punaisten hävittyä Godbyn taistelun. Venäjä oli aiemmin uhannut tulittaa Maarianhaminaa tykein, ja Ruotsi oli vastannut ryhtyvänsä sotatoimiin, jos Venäjän uhkaus toteutuisi. Pääosin ruotsinkielisenä Vårdöhön piiloutunut Saariston vapaajoukko ei joutunut poistumaan punaisten mukana.


title: Saariston vapaajoukko

text: Vapaajoukko sai mukaansa Saksassa koulutettuja jääkäreitä, jotka olivat saapuneet saarelle sukellusveneellä ja jotka johtivat siellä Ahvenanmaan vapaajoukkoa.Jääkärivääpeli Karl Granit sai johtaakseen kolmannen komppanian ja myöhemmin reservin kapteeni Karl Sundberg sai johtaakseen saman komppanian kiväärijoukkueen. Kolmas Ahvenanmaalla vapaajoukkoon liittynyt jääkäri oli Feldmeister Fredrik Wikström, joka ryhtyi johtamaan toista komppaniaa.


title: Saariston vapaajoukko

text:
Tilanne muuttui kevättalvella, kun Saksa puuttui asioiden kulkuun muun muassa Mannerheimin neuvottelujen seurauksena. Mecklenburgilainen jääkäripataljoona 14 () miehitti Ahvenanmaan ja otti Saariston vapaajoukon koulutukseensa ja vahvuuteensa Vårdössä. Maaliskuun 18. päivänä 1918 pataljoona lähti kohti Manner-Suomea. Korppooseen asti valtaus kävi helposti, mutta Nauvossa punaiset tekivät aluksi vastarintaa. Joukko siirtyi Paraisten kautta Turkuun. Tässä vaiheessa valkoiset suomalaiset jääkärit ja suojeluskuntalaiset olivat jo vallanneet Tampereen, ja saksalaisten pääjoukko oli noussut maihin Hangossa. Vapaajoukko vangitsi Turkuun jääneitä punaisia ja sellaisiksi epäiltyjä. Heidät vangittiin Tarkk'ampujain kasarmille; vankeja on voinut olla jopa 3 300. Vankien muistoksi paljastettiin muistomerkki vuonna 1994, jolloin Työväen sivistysliitto juhli 75-vuotispäiväänsä. Muistomerkin suunnitteli Turun piirustuskoulun rehtori Ismo Kajander.
Huhtikuun lopulla vapaajoukon päälliköksi tuli ruotsalainen kreivi Carl August Ehrensvärd, jonka tilille on laitettu muun muassa Lounais-Suomen teloitusaalto. Saariston vapaajoukko sai Turussa täydennystä, marssi Loimaalle ja Forssaan, jossa pakenevat punaiset tekivät jonkin verran vastarintaa. Riihimäellä osasto kohtasi saksalaisten pääjoukon. Punaisten antauduttua vapaajoukko osallistui Mannerheimin johtamaan katselmukseen Helsingissä ja hajaantui 23. toukokuuta 1918.


title: Futureal

text: Futureal on Iron Maidenin single albumilta "Virtual XI" (1998). Vain kuukausia singlen julkaisusta laulaja Blaze Bayley lähti yhtyeestä. Kappale äänestettiin yhdeksi Iron Maidenin tunneituimmista fanien gallupissa, joka suoritettiin "Ed Hunter" -videopelin ja kokoelmalevyn tekemisen aikana. Se on toinen Blaze Bayleyn aikaisista kappaleista, jotka ovat päässeet "Edward the Great" -kokoelmalevylle "Man on the Edgen" kanssa.


title: Unikankareen seisake

text: Unikankareen seisake () oli Uudenkaupungin radan varressa sijainnut lakkautettu seisake. Se sijaitsi Mietoisissa aivan radan ja Pyheentien tasoristeyksen tuntumassa. Seisake perustettiin vain kolmenkymmenen metrin päähän Unikankareen talon päärakennuksesta, jonka pihan lävitse rata vuonna 1924 vedettiin.


title: Unikankareen seisake

text: Seisake lakkautettiin vuonna 1982, jolloin sitä käytti säännöllisesti enää vain kolme henkilöä. Vielä vuonna 2007 Unikankareen pihapiirissä sijaitsi seisakkeen jäänteenä ”Unikankare”-tekstillä varustettu kyltti, mutta vuoteen 2010 mennessä huonokuntoiseksi päässyt kylttikin on poistettu. Sittemmin paikalle on pystytetty uusi kyltti.


title: Purgatory

text: Purgatory on Iron Maidenin single vuodelta 1981. Se on yhtyeen viides single ja toinen albumilta "Killers". Single on yksi yhtyeen heikoimmin menestyneistä, eikä onnistunut pääsemään Britannian 50 myydyimmän singlen listalle. Syyksi heikkoon menestykseen on epäilty A- ja B-puolen löytymistä albumilta samassa muodossa.


title: Purgatory

text: Kappaleet on kirjoittanut yhtyeen basisti Steve Harris.


title: Luhtapiispa

text: Luhtapiispa ("Euplectes hartlaubi") on afrikkalainen kutojiin kuuluva varpuslintu. "Euplectes"-sukuun (William Swainson, 1829) kuuluu 17 lajia. Luhtapiispa on nimetty Gustav Hartlaubin kunniaksi.


title: Luhtapiispa

text: Koiraan paino on noin 41 g.


title: Luhtapiispa

text: Luhtapiispa elää päiväntasaajaseudulla Afrikassa Nigeriasta, Kamerunista ja Angolasta Ugandaan, Keniaan ja Tansaniaan. Lajin esiintymisalue on kooltaan 720 000 neliökilometriä ja lajin kanta on elinvoimainen.


title: Saul Chaplin

text: Saul Chaplin (19. helmikuuta 1912 New York – 15. marraskuuta 1997 Los Angeles), oik. Saul Kaplan, oli yhdysvaltalainen säveltäjä. Hän tuli tunnetuksi elokuvamusiikillaan ja voitti kolme Oscar-palkintoa sekä Grammyn. Hän teki yhteistyötä muun muassa sanoittaja Sammy Cahnin kanssa. Tunnetuimpiin Chaplinin kappaleisiin kuuluvat ”Bei Mir Bist Du Schoen”, ”Rhythm Is Our Business”, ”The Anniversary Song” ja ”Please Be Kind”.


title: Saul Chaplin

text: Saul Kaplan syntyi helmikuussa 1912 New Yorkin Brooklynissä. Hän opiskeli New Yorkin yliopiston kauppakorkeakoulussa ja ansaitsi opintojensa ohella rahaa pianistina. 1930-luvulla hän tutustui newyorkilaiseen sanoittaja Samuel Kahniin heidän esiintyessään samassa tanssiorkesterissa. Kahnin ehdotuksesta he alkoivat pian kirjoittaa kappaleita yhdessä.


title: Saul Chaplin

text: Kahnin ja Kaplanin ensimmäinen julkaistu kappale oli vuoden 1934 ”Rhythm Is Our Business”. Orkesterinjohtaja Jimmy Lunceford nauhoitti sen yhtyeensä kanssa nostaen kappaleen listaykköseksi. Sävellyksestä tuli Luncefordin yhtyeen tunnuskappale.


title: Saul Chaplin

text: Kun Kahn näki lauluntekijöiden nimet ”Rhythm Is Our Businessin” ensimmäisessä painoksessa, hän kertoi Kaplanille haluavansa, että kaksikko muuttaa sukunimiään. Hänen mielestään ”Kahn ja Kaplan” kuulosti vaatefirman nimeltä. Hän muutti sukunimensä Cahniksi C:llä, ja Kaplan tarjoutui myös kirjoittamaan oman nimensä C:llä. Cahn totesi: ”Cahn ja Caplan on edelleen vaatefirman nimi. Tästä lähtien se on Cahn ja Chaplin”.


title: Saul Chaplin

text: Cahn ja Chaplin kirjoittivat seuraavina vuosina musiikkia musikaalirevyy- ja vaudeville-esityksiin. Laulaja Andy Kirk nauhoitti vuonna 1936 heidän kappaleensa ”Until the Real Thing Comes Along”, josta tuli suuri hitti. Seuraavana vuonna Andrews Sisters sai ensimmäisen miljoona kappaletta myyneen nauhoituksensa Cahnin ja Chaplinin kappaleella ”Bei Mir Bist Du Schoen”, joka perustui Sholom Secundan jiddišinkieliseen teatterisävellykseen. Muita Cahnin ja Chaplinin menestyneitä sävellyksiä 1930-luvulla olivat ”Shoe Shine Boy”, ”Dedicated to You” sekä Benny Goodmanin ja Bob Crosbyn tunnetuksi tekemä ”Please Be Kind”.


title: Saul Chaplin

text: Vuonna 1940 Chaplin ja Cahn saivat sopimuksen elokuvamusiikin tekijöinä Columbia Pictures -yhtiöltä ja muuttivat Hollywoodiin. Kaksi vuotta myöhemmin Cahn jätti yhteistyökumppaninsa siirtyäkseen sanoittamaan muiden säveltäjien kappaleita. Hän aloitti yhteistyön Jule Stynen kanssa ja saavutti myöhemmin mainetta säveltäjä Jimmy Van Heusenin aisaparina. Chaplin jäi Columbialle ja keskittyi yhä enemmän elokuvauraansa, toimien ensin säveltäjänä ja sovittajana ja vähitellen myös musiikkiohjaajan ja tuottajan tehtävissä. Hän oli musiikkiohjaajan apulaisena elokuvissa "Kansikuvatyttö" (1944), "Nyt ja joka ilta" (1945) ja "Al Jolson" (1946).


title: Saul Chaplin

text: Toisen maailmansodan aikana Chaplin kiersi Frank Sinatran ja Phil Silversin kanssa viihdyttämässä amerikkalaisia sotilaita eri puolilla maailmaa.


title: Saul Chaplin

text: Chaplin siirtyi Columbialta Metro-Goldwyn-Mayerille vuonna 1949. Hän sovitti lauluosuuksia vuoden 1949 "Ilo irti" -elokuvaan ja oli musiikkiohjaajana seuraavan vuoden elokuvassa "Sano se sävelin". Vuonna 1951 hän ja Johnny Green voittivat Oscar-palkinnon elokuvan "Pariisin lumoissa" musiikista. Toisen Oscarinsa Chaplin voitti vuonna 1954 elokuvasta "Seitsemän veljeksen morsiamet", jossa musiikkiohjaamisesta vastasi hänen lisäkseen Adolph Deutsch. Chaplinin muita elokuvia Metro-Goldwyn-Mayerilla olivat "Anna suukko äkäpussi!" (1953), "Tytöt (elokuva)" (1957), "Skandaalihäät" (1956) ja "Hilpeä hulivili" (1958).


title: Saul Chaplin

text: Vuonna 1959 Chaplin erosi Metro-Goldwyn-Mayerilta. Hän jatkoi musiikin säveltämistä itsenäisesti ja osallistui toisinaan myös elokuvien tekemiseen. Hän oli tuotantotehtävissä Cole Porterin musikaalissa "Can-Can" (1960) ja seuraavan vuoden elokuvassa "West Side Story", joka perustui Leonard Bernsteinin ja Stephen Sondheimin Broadway-musikaaliin ja josta Chaplin palkittiin uransa kolmannella Oscar-palkinnolla. Hän oli yksi tuottajista myös vuoden 1965 hittimusikaalissa "Sound of Music" ja vuoden 1976 elokuvassa "Hollywood, Hollywood".


title: Saul Chaplin

text: Chaplin kelpuutettiin Songwriters Hall of Fameen vuonna 1985. Vuonna 1994 julkaistiin hänen omaelämäkertansa "The Golden Age of Movie Musicals and Me".


title: Saul Chaplin

text: Chaplin eli 85-vuotiaaksi. Hän menehtyi kaatumisen aiheuttamiin vammoihin Los Angelesin Cedars-Sinai Medical Centerissä 15. marraskuuta 1997.


title: Kolumbia olympialaisissa

text: Kolumbia osallistui olympialaisiin ensimmäisen kerran Los Angelesin 1932 kesäolympialaisissa, jolloin juoksija Jorge Perry osallistui kilpailuihin. Siitä lähtien Kolumbia on osallistunut kesäolympialaisiin joka kerta, lukuun ottamatta 1952 Helsingin kisoja. Talviolympialaisiin maa osallistui ensimmäistä kertaa vuonna 2010.


title: Kolumbia olympialaisissa

text: Kolumbian menestyksekkäimmät urheilumuodot olympialaisissa ovat painonnosto ja pyöräily. Maan ensimmäinen olympiavoittaja oli painonnostaja María Isabel Urrutia, joka voitti naisten alle 75 kilon sarjan kultamitalin Sydneyn 2000 kesäolympialaisissa. Kaksinkertaisia olympiamitalisteja ovat BMX-pyöräilijä Mariana Pajón, yleisurheilija Caterine Ibargüen, painonnostaja Óscar Figueroa, ampuja Helmut Bellingrodt, judoka Yuri Alvear ja painija Jackeline Rentería.


title: Bodil Udsen

text: Bodil Udsen (12. tammikuuta 1925 − 26. helmikuuta 2008) oli tanskalainen näyttelijä.


title: Bodil Udsen

text: Udsen aloitti elokuvauransa vuonna 1955, ja vuosina 1970–1977 hänellä oli vakituinen rooli (Emma – "Rottehullet"-kapakan emäntä) televisiosarjassa "Huset på Christianshavn". Hänet tunnettiin myös teatterista.


title: Bodil Udsen

text: Udsen syntyi Kööpenhaminassa, opiskeli vuoteen 1944 Rysensteenin lukiossa ja pyrki sen jälkeen teatterikouluun, jossa hän ei kuitenkaan viihtynyt kauan. Hän pääsi vuonna 1950 Frederiksbergin ABC Teatretiin.


title: Bodil Udsen

text: 2000-luvulle saakka uraansa jatkanut Udsen oli kolmesti naimisissa.


title: Noel Neill

text: Noel Neill (25. marraskuuta 1920 Minneapolis, Minnesota – 3. heinäkuuta 2016 Tucson, Arizona) oli yhdysvaltalainen näyttelijä.


title: Noel Neill

text: Jo teini-ikäisenä valokuvamallina työskennellyt Neill sai alun alkaen sopimuksen Paramount Picturesilta. Hän esiintyi muun muassa Roland Wintersin viimeisessä Charlie Chan -elokuvassa vuonna 1949.


title: Noel Neill

text: Rooli, josta Neill varsinkin tuli tunnetuksi, oli hänen sekä elokuvassa "Superman" (1948), että myös televisiossa esittämänsä Teräsmiehen Lois Lane. Hän näytteli myös elokuvassa "Superman Returns" (2006) Lex Luthorin vaimoa Gertrude Vanderwothia.


title: Noel Neill

text: Hän oli naimisissa Hal Lierlyn kanssa.


title: José Vicente Barbosa du Bocage

text: José Vicente Barbosa du Bocage (2. toukokuuta 1823 Funchal, Madeira – 3. marraskuuta 1907 Lissabon, Portugali) oli portugalilainen eläintieteilijä ja poliitikko.


title: José Vicente Barbosa du Bocage

text: Bocage opiskeli Coimbran yliopistossa 1839–1846. Hänestä tuli Lissabonin yliopiston eläintieteen lehtori 1851, ja hän opetti siellä yli 30 vuotta. 1858 hänestä tuli Lissabonin Polyteknisen koulun luonnonhistoriallisen museon eläintieteen laitoksen tieteellinen johtaja.


title: José Vicente Barbosa du Bocage

text: Hän julkaisi yli 200 kirjoitusta nisäkkäistä, linnuista ja kaloista. 1880-luvulla hän oli Portugalin laivastoministeri ja myöhemmin ulkoasiainministeri. Lissabonin museon eläintieteellistä kokoelmaa kutsutaan Bogacemuseoksi hänen kunniakseen (Museu José Vicente Barboza du Bocage).


title: José Vicente Barbosa du Bocage

text: Bogacen työhön museossa kuului kokoelmien vastaanotto, luokittelu ja kuvailu. Monet kokoelmat saapuivat Portugalin afrikkalaisista siirtomaista, esimerkiksi Angolasta ja Mosambikista. Bogace kehitteli näytteiden museointia ja julkaisi aiheesta kirjan "Instrucções Practicas sobre o Modo de Colligir, Preparar e Remetter Productos Zoológicos para o Museu de Lisboa" (1862). 1860 hän onnistui saamaan takaisin joitakin kokoelmia, jotka siirrettiin museosta Napoleonin valloitettua Portugalin. Näihin kuului erikoinen Étienne Geoffroy Saint-Hilairen Brasiliasta keräämä kokoelma.


title: José Vicente Barbosa du Bocage

text: 1875 hänet äänestettiin Lissabonin kuninkaallisen akatemian varapuheenjohtajaksi. Hän luopui opetus- ja tiedetyöstään 1880-luvulla, mutta palasi takaisin museonjohtajaksi ministerikautensa, 1883-1886, jälkeen. Hän oli vastuussa useiden uusien lajien nimeämisestä, jotka hän nimesi lajin löytäjän mukaan. Hän nimesi muun muassa luhtapiispan.


title: Ruuhkainen taivas

text: Ruuhkainen taivas on Ismo Alanko Säätiön viides ja viimeiseksi jäänyt studioalbumi, joka julkaistiin vuonna 2006. Albumi nousi Suomen virallisen listan sijalle 2.


title: Trimble

text: Trimble Inc on yhdysvaltalainen maanmittauskojeita ja GPS -järjestelmiä valmistava yritys. Sen perusti Charlie Trimble vuonna 1978 kahden muun Hewlett-Packardin työntekijän kanssa Kalifornian Piilaaksossa. Aluksi yhtiön tuotteen keskittyivät Loran-järjestelmän navigointilaitteisiin. Yhdysvaltain puolustushallinto laukaisi maailmanlaajuisen GPS-järjestelmän ensimmäisen satelliitin avaruuteen yhtiön perustamisvuonna. Vuonna 2000 yhtiö yhdistyi ruotsalaisen Spectra Precision -yhtiön kanssa jonka tuotantoon kuuluivat muun muassa Geodimeter-takymetrit. Sen valonsäteisiin perustuneiden mittauskojeiden kehitys oli alkanut 1950-luvulla, ja näin se täydensi Trimblen satelliittipaikannuslaitteisiin suuntautunutta tuotevalikoimaa. Myöhemmin tuotevalikoima on edelleen kasvanut yritysostojen myötä.


title: Trimble

text: Vuonna 2002 Trimble perusti yhteisyrityksen maansiirtokoneita valmistavan Caterpillar-yhtiön kanssa kehittämään elektronisia ohjaus- ja hallintalaitteita maansiirtokoneisiin.


title: Trimble

text: Trimblellä oli vuonna 2015 yhteensä noin 8 400 työntekijää 30:ssa maassa. Yhtiöllä on hallussaan yli 700 patenttia.


title: Brasilia olympialaisissa

text: Brasilia osallistui olympialaisiin ensimmäisen kerran Antwerpenin 1920 kesäolympialaisissa, joissa se saavutti myös ensimmäiset olympiamitalinsa. Kaikkiaan maa on saavuttanut 91 olympiamitalia. Kaikkien aikojen mitalitilastossa Brasilia on parhaana eteläamerikkalaisena maana sijalla 36. Talviolympialaisissa maa ei ole menestynyt.


title: Brasilia olympialaisissa

text: Brasilia on saavuttanut olympiamitaleja yhdessätoista eri urheilumuodossa (kahdessatoista, jos lentopallo ja rantalentopallo lasketaan eri urheilumuodoiksi). Maan menestyksekkäin urheilumuoto olympialaisissa on ollut purjehdus, jossa kaksi olympiakultaa ovat voittaneet Robert Scheidt Laser-luokassa sekä Torben Grael ja Marcelo Ferreira Star-luokassa. Neljäs brasilialainen kaksinkertainen olympiavoittaja on kolmiloikkaaja Adhemar Ferreira da Silva. Torben Grael on eniten olympiamitaleja voittanut brasilialaisurheilija viidellä olympiamitalillaan.


title: Brasilia olympialaisissa

text: Maan ensimmäinen olympiavoittaja oli ampuja Guilherme Paraense, joka voitti kaksintaisteluammunnan kultamitalin Antwerpenissa 1920.


title: Coast to Coast

text: Coast to Coast on irlantilaisen poikabändi Westlifen toinen studioalbumi, joka julkaistiin 6. marraskuuta 2000.


title: Coast to Coast

text: Albumilta julkaistiin singleinä kappaleet "Against All Odds", "My Love", "What Makes a Man", "I Lay My Love on You" ja "When You're Looking Like That".


title: Michael C. Hall

text: Michael Carlyle Hall (s. 1. helmikuuta 1971, Raleigh, Pohjois-Carolina) on yhdysvaltalainen näyttelijä.


title: Michael C. Hall

text:
Michael Hall syntyi Raleighissa, Pohjois-Carolinassa. Hän oli perheen ainoa lapsi, mutta hänellä oli sisko, joka kuoli ennen Hallin syntymää. Hallin ollessa vasta 11-vuotias hänen isänsä William Hall kuoli syöpään. Hallin äiti on Janice Hall.
Hall valmistui Earlham Collegesta vuonna 1993 ja opiskeli myöhemmin New Yorkin yliopistossa. Hall meni vuonna 2002 naimisiin Amy Spangerin kanssa, mutta pari erosi vuonna 2006.


title: Michael C. Hall

text:
Hall oli naimisissa myös "Dexter"-sarjasta tutun Jennifer Carpenterin kanssa. He avioituivat uudenvuoden aattona 2008.
Carpenter jätti erohakemuksen Hallista joulukuussa 2010 ja ero viimeisteltiin lähes vuotta myöhemmin 2. joulukuuta 2011. Heidän välinsä ovat erosta huolimatta säilyneet hyvinä.


title: Michael C. Hall

text: Tammikuussa 2010 Hall kertoi medialle sairastavansa Hodgkinin tautia, mutta huhtikuussa 2010 hänen kerrottiin parantuneen taudista täysin.


title: Michael C. Hall

text: Hallin kiinnostus näyttelemistä kohtaan alkoi jo nuorena teattereissa sekä erilaisissa musikaaleissa. Hallin tärkeimmät näyttelijänroolit ovat David Fisherin rooli televisiosarjassa "Mullan alla", sekä Dexter Morganin rooli televisiosarjassa "Dexter". Hall on esiintynyt elokuvissa "Paycheck" sekä "Gamer".


title: Michael C. Hall

text: Hän on ollut Emmy-ehdokkaana vuosina 2002, 2008 ja 2009. Hän on myös ollut Golden Globe -ehdokkaana vuosina 2007, 2008 ja 2009 ja vuonna 2010 hän voitti palkinnon kategoriassa Paras miespääosa draamasarjassa.


title: Frances Conroy

text: Frances Conroy (s. 13. marraskuuta 1953 Monroe, Georgia) on yhdysvaltalainen näyttelijä.


title: Frances Conroy

text: Conroy opiskeli Neighborhood Playhousessa ja Juilliard Schoolissa. Hän saavutti mainetta teatteriesiintyjänä jo 1970-luvun kuluessa, mutta teki Broadway-debyyttinsä vasta vuonna 1980.


title: Frances Conroy

text: Nyttemmin Conroylla on ollut lukuisia tunnettuja rooleja muiden muassa elokuvissa "Rikoksia ja rikkomuksia" (1989) ja "Uneton Seattlessa" (1993).


title: Frances Conroy

text: Suuri yleisö tuntee Conroyn roolista televisiosarjassa "Mullan alla". Näyttelijä onkin juuri tästä työstään palkittu Golden Globella vuonna 2003; hän oli lisäksi ehdolla Emmy-palkinnon saajaksi vuosina 2002, 2003, 2005 ja 2006.


title: Baltic Exchange

text: Baltic Exchange on brittiläinen yhtiö, joka toimii laivameklarien, laivan omistajien ja rahtaajien maailmanlaajuisilla markkinoilla. Yhtiö perustettiin 1700-luvun puolivälissä. Nimi juontaa juurensa Baltick Coffee Houseen ja vuoteen 1744, ja se rekisteröitiin yksityiseksi osakeyhtiöksi 1900. Nykyisin "pörssin" omistajia ovat sen jäsenyhtiöt, eikä sitä vaihdeta julkisesti pörssissä. Sen toimintaa johtaa jäsenten valitsema johtokunta. Sillä on 20 työntekijää, ja sen toimipaikka on Lontoon keskustassa.


title: Baltic Exchange

text: Yritys kerää päivittäin tietoja rahtien hinnoista eri reiteillä. Välittäjiä pyydetään myös tarkastelemaan sellaisia muuttujia kuin laivan tyyppi ja nopeus ja matkan pituus. Vastaukset liitetään BDI:iin, joka julkaistaan esimerkiksi Lloyds'sin listalla.


title: Baltic Exchange

text: Pörssi julkaisee päivittäin kuutta indeksiä:


title: Rachel Griffiths

text: Rachel Anne Griffiths (s. 18. joulukuuta 1968) on australialainen näyttelijä. Hän on voittanut Golden Globe -palkinnon vuonna 2002 ja ollut ehdolla Oscar-palkinnon saajaksi vuonna 1999 elokuvasta "Hilary ja Jackie".


title: Rachel Griffiths

text: Griffiths on esittänyt Brenda Chenowithia televisiosarjassa "Mullan alla". Televisiotyöstään hän on ollut ehdolla Emmy-palkinnon saajaksi kolmeen otteeseen: vuosina 2002, 2003 ja 2007. Tällä hetkellä hän näyttelee televisiosarjassa "Perhesiteet" Sarah Walkeria. Hän on näytellyt muun muassa elokuvissa "Tahdon naimisiin" (1994), "My Son the Fanatic" (1997), "Amy" (1997), "Hilary ja Jackie" (1998), "Me Myself I – Toinen kerta toden sanoo" (1999), "Very Annie Mary" (2001), "Rookie" (2002), "The Hard Word" (2002), "Step Up" (2006), "Beautiful Kate" (2009) ja "Saving Mr. Banks" (2013).


title: Rachel Griffiths

text: Griffiths kasvoi Melbournessa. Hän meni 31. joulukuuta 2002 naimisiin taidemaalari Andrew Taylorin kanssa. Parille on kolme lasta, jotka ovat syntyneet vuosina 2003, 2005 ja 2009. Griffiths on valmistunut Melbournen Victoria Collegesta.


title: Hurja joukko (täsmennyssivu)

text: Hurja joukko voi tarkoittaa Sam Peckinpahin elokuvan lisäksi ainakin seuraavia:


title: Argentiina olympialaisissa

text: Argentiina osallistui olympialaisiin ensimmäisen kerran Pariisin vuoden 1900 kesäolympialaisissa. Se oli ensimmäinen olympialaisiin osallistunut eteläamerikkalainen maa. Ensimmäiset olympiamitalinsa maa saavutti Pariisin seuraavissa, vuoden 1924 olympialaisissa. Kaikkiaan Argentiina on saavuttanut 70 olympiamitalia, ja on kaikkien aikojen mitalitilastossa toiseksi parhaana eteläamerikkalaisena maana sijalla 40. Talviolympialaisissa maa ei ole menestynyt.


title: Argentiina olympialaisissa

text: Argentiina on saavuttanut olympiamitaleja 18 urheilumuodossa, joista kuusi on palloilulajeja. Maan menestyksekkäin urheilumuoto olympialaisissa on ollut nyrkkeily. Argentiinan ensimmäinen olympiavoitto tuli hevospoolossa Pariisissa 1924. Maan ainoa kaksinkertainen olympiavoittaja on jalkapallossa kultaa vuosina 2004 ja 2008 voittanut Javier Mascherano.


title: Never Gone

text: Never Gone on Backstreet Boysin vuonna 2005 julkaistu albumi. Backstreet Boys teki levyn myötä comebackin julkaistuaan edellisen levynsä The Hits: Chapter One vuonna 2001. Suunniteltu ilmestymispäivä oli jo vuonna 2004, mutta sitä lykättiin tuntemattomasta syystä vuoden 2005 kesäkuun 14. päivään.


title: Never Gone

text: Ensimmäinen albumilta julkaistu single oli "Incomplete" ja sitä seurasi "Just Want You To Know". Kolmas maailmanlaajuinen single on "I Still...". Muita kappaleita ovat esimerkiksi "Weird World", "Beautiful Woman" ja "Climbing The Walls". Never Gone on myynyt platinaa USA:ssa. Se myi 293 000 kopiota julkaisuviikkonsa aikana ja debytoi Billboard 200 -listan kolmossijalla . Japanissa albumi myi 528 000 kopiota ja oli toiseksi suurin lännestä tulleen artistin albumi vuonna 2005.


title: Never Gone

text: Never Gone julkaistiin myös DualDisc-versiona. DualDisc sisältää musiikkivideon kappaleesta "Incomplete" ja lyhyen dokumentin videon teosta. Se on julkaistu myös CD:llä ja tuplalevynä DVD:llä.


title: Never Gone

text: Tämän albumin jälkeen Kevin Richardsonin erosi yhtyeestä.


title: Never Gone

text: Never Gone -kiertue alkoi hieman albumin ilmestymisen jälkeen.


title: Never Gone

text: 20. joulukuuta 2005 yhtye julkaisi Never Gone "The Videos", mikä sisälsi "behind the scenes" -materiaalia "Incomplete":sta, videon "Just Want You To Know" sekä singlen "I Still..." ja kommentteja Backstreet Boysilta kuvauksista ja videosta.


title: Lauluja Timo K. Mukan runoihin

text: Lauluja Timo K. Mukan runoihin on Kai Hyttisen studioalbumi. Se julkaistiin 21. maaliskuuta 2007. Levy sisältää 10 Jari Vanhan säveltämää Timo K. Mukan runoa. Albumi on Hyttisen ensimmäinen levytys 15 vuoteen.


title: Lauluja Timo K. Mukan runoihin

text: Albumillinen Mukan runoja sai alkunsa, kun Jari Vanhaa pyydettiin säveltämään kaksi kyseisen kirjailijan runoa tämän 60-vuotissyntymäpäiväjuhliin vuonna 2004. Laulujen tulkitsijaksi pyydettiin Lappiin muuttanutta Kai Hyttistä.


title: Blind Fire

text: Blind Fire on Leveragen toinen studioalbumi, joka julkaistiin Suomessa 16. tammikuuta 2008. Se äänitettiin Jyväskylässä loppukesästä 2007 ja sen julkaisi koko Euroopassa italialainen levy-yhtiö Frontiers Records.


title: Blind Fire

text: Albumi ylsi Suomen virallisen listan sijalle 24.


title: Chile olympialaisissa

text: Chile osallistui olympialaisiin ensimmäisen kerran jo ensimmäisiin, Ateenan 1896 kesäolympialaisiin, jolloin kisoihin osallistui yksi chileläinen urheilija. Seuraavan kerran maa oli mukana Tukholman 1912 kesäolympialaisissa. Talviolympialaisiin maa osallistui ensimmäistä kertaa St. Moritzin vuoden 1948 talvikisoissa.


title: Chile olympialaisissa

text: Chilen menestyksekkäin laji olympialaisissa on tennis, josta se on saavuttanut toistaiseksi ainoat olympiavoittonsa. Ateenan 2004 kesäolympialaisten tenniskilpailuissa Nicolas Massú voitti kultaa kaksinpelissä, ja kaksikko Massú-Fernando González nelinpelissä.


title: 20 suosikkia – Dirlanda

text: 20 suosikkia – Dirlanda on Kai Hyttisen kokoelmalevy vuodelta 1995. Levy on Hyttiseltä ensimmäinen osa "20 suosikkia" -kokoelmalevysarjassa.


title: Coupé de Ville

text:
Coupé de Ville oli suomalainen rhythm & blues -yhtye joka oli toiminnassa vuosina 1988–1995.
Albumit:


title: Coupé de Ville

text: Singlet:


title: Quest Joint Airlock

text: Quest on Kansainvälisen avaruusaseman viides kiertoradalle viety moduuli. Se on koko aseman ensisijainen ilmalukko.Destiny laukaistiin kiertoradalle avaruussukkula Atlantiksella 12. heinäkuuta 2001. Moduuli yhdistettiin jo kiertoradalla olleeseen Unity-moduuliin.


title: M – kaupunki etsii murhaajaa

text: M – kaupunki etsii murhaajaa tai Kaupunki etsii murhaajaa () on Fritz Langin ohjaama ja Thea von Harboun kanssa käsikirjoittama saksalainen klassikkoelokuva vuodelta 1931. Tätä uransa ensimmäistä äänielokuvaa Lang itse piti uransa parhaana. "M – kaupunki etsii murhaajaa" oli myös näyttelijä Peter Lorren läpimurtoelokuva.


title: M – kaupunki etsii murhaajaa

text: Elokuva perustuu osittain Fritz Langin lukemaan artikkeliin düsseldorfilaisesta sarjamurhaajasta Peter Kürtenista. Osa tapahtumista on muutettu ja henkilöllisyyksiä vaihdettu, mutta osa taas on kuvattu kuten todellisuudessa tapahtui.


title: M – kaupunki etsii murhaajaa

text: Elokuva oli ensimmäisiä, joka käytti musiikillista johtoaihetta ("Leitmotif") tehokeinona. Elokuvassa Peter Lorren esittämä hahmo viheltelee toistuvasti Edvard Griegin säveltämää Vuorenkuninkaan luolassa -teemaa näytelmästä "Peer Gynt".


title: M – kaupunki etsii murhaajaa

text: Joseph Losey teki elokuvasta uudelleenfilmatisoinnin Yhdysvalloissa 1951.


title: M – kaupunki etsii murhaajaa

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "M" oli mukana heistä kolmentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen 16. parhaaksi ei-englanninkieliseksi elokuvaksi.


title: M – kaupunki etsii murhaajaa

text: Vuonna 2016 belgialaisen psykiatrin Samuel Leistedtin tutkimusryhmä kartoitti elokuvia sen perusteella, missä on onnistunein psykopaattisen hahmon kuvaus. Kolme onnistuneinta olivat: Anton Chigurh elokuvassa "Menetetty maa", Hans Beckert elokuvassa "M – kaupunki etsii murhaajaa" ja Henry elokuvassa "Henry Lee Lucas – sarjamurhaaja".


title: M – kaupunki etsii murhaajaa

text: Tyttölapsia sieppaava sarjamurhaaja vainoaa saksalaista suurkaupunkia. Yleisen hysterian kiihdyttämä poliisi etsii murhaajaa täysin voimin, mutta tuloksetta. Etsintä ja poliisin tehostunut valppaus häiritsee kaupungin alamaailman toimintaa, joten rikollispäällikkö Schränkerin aloitteesta alamaailman johtajat päättävät etsiä murhaajan itse saadakseen jatkaa rauhassa omia liiketoimiaan. Rikolliset värväävät kaikki kaupungin kerjäläiset raportoimaan lasten seurassa liikkuvista tuntemattomista aikuisista. Sokea ilmapallojen myyjä tunnistaa murhaajan tämän vihellyksestä ja rikollisorganisaation hälyttämät miehet alkavat jahdata M-kirjaimella merkitsemäänsä miestä. Samaan aikaan komisario Lohmann on järjestelmällisellä tutkinnallaan saanut selville, että murhaaja on todennäköisesti mielisairaalasta vapautettu Hans Beckert -niminen mies, jonka asunnon ikkunalauta sopii murhaajan lehdelle lähettämän kirjeen kirjoitusalustaksi.


title: M – kaupunki etsii murhaajaa

text: Schränkerin miehet saartavat murhaaja-Beckertin illalla tyhjään toimistorakennukseen, tunkeutuvat sisään ja löytävät hänet lopulta piileskelemästä ullakolta. Murtohälyttimen paikalle houkuttelema poliisi saa kiinni yhden pikkurikollisen, joka kuulusteluissa paljastaa Lohmannille lapsenmurhaajan olevan nyt rikollisten käsissä. Schränkerin johtama miehistä ja naisista koostuva väkijoukko järjestää Beckertille hylätyssä varastorakennuksessa ”oikeudenkäynnin” ja tuomitsee hänet kuolemaan, vaikka Beckert vakuuttaa tehneensä murhat oman mielisairautensa pakottamana eikä vapaasta tahdostaan. Paikalle ilmestyvä poliisi pelastaa viime hetkellä Beckertin lynkkaukselta. Virallisesta oikeudenkäynnistä nähdään vain tuomarien saapuminen ja viimeisen uhrin äidin kehotus kaikille vanhemmille pitää parempaa huolta lapsistaan.


title: M – kaupunki etsii murhaajaa

text: Valtion filmitarkastamo sensuroi elokuvan vuonna helmikuussa 1933 kokonaan kielletyksi eikä sitä siten Suomessa voinut laillisesti esittää, mutta myöhemmin valitus Valtion elokuvalautakuntaan jätti elokuvan sallituksi noin 10 minuutin leikkausten jälkeen. Täysmittainen elokuva sallittiin esitettäväksi vasta vuonna 1967.


title: Uruguay olympialaisissa

text: Uruguay osallistui olympialaisiin ensimmäisen kerran Pariisin 1924 kesäolympialaisissa, joiden jalkapalloturnauksessa se voitti ensimmäisen olympiakultamitalinsa. Myös seuraavissa kesäolympialaisissa, Amsterdamissa 1928 Uruguay voitti jalkapallossa kultaa, mutta sen jälkeen maan urheilijat eivät ole olympiavoittoon yltäneet. Jalkapallo on näin maan menestyksekkäin urheilulaji olympialaisissa. Kaksinkertaisia olympiavoittajia ovat jalkapalloilijat José Andrade, Pedro Arispe, Pedro Cea, Andrés Mazali, José Nasazzi, Pedro Petrone, Héctor Scarone ja Santos Urdinarán.


title: Paraguay olympialaisissa

text: Paraguay osallistui olympialaisiin ensimmäisen kerran Méxicon 1968 kesäolympialaisissa. Toistaiseksi ainoan olympiamitalinsa se on saavuttanut Ateenan 2004 kesäolympialaisten jalkapalloturnauksessa.


title: Peru olympialaisissa

text: Peru osallistui olympialaisiin ensimmäisen kerran virallisesti Berliinin 1936 kesäolympialaisissa, joskin joidenkin historioitsijoiden mukaan maa osallistui jo Pariisin vuoden 1900 kesäolympialaisiin, jolloin perulainen Carlos de Candamo osallistui miekkailuun.


title: Peru olympialaisissa

text: Peru on saavuttanut olympiamitaleja ammunnassa ja lentopallossa. Maan ainoa olympiavoittaja on ampuja Edwin Vásquez Cam, joka voitti vapaapistoolikilpailun Lontoon 1948 kesäolympialaisissa.


title: Suriname olympialaisissa

text: Suriname osallistui olympialaisiin ensimmäisen kerran Rooman 1960 kesäolympialaisissa. Sen ainoa olympiamitalisti on uimari Anthony Nesty, joka voitti kultaa Soulin 1988 kesäolympialaisissa ja pronssia Barcelonan 1992 kesäolympialaisissa. Talviolympialaisiin Suriname ei ole osallistunut.


title: Ecuador olympialaisissa

text: Ecuador osallistui olympialaisiin ensimmäisen kerran Pariisin 1924 kesäolympialaisissa. Toinen olympiaesiintyminen tapahtui vasta Méxicon 1968 kisoissa. Maa on saavuttanut kaksi olympiamitalia: Jefferson Pérez voitti Atlantan 1996 kesäolympialaisissa 20 kilometrin kävelyssä kultaa ja Pekingissä 2008 hopeaa. Talviolympialaisiin Ecuador osallistui ensimmäisen kerran Pyeongchangissa 2018.


title: Panama olympialaisissa

text: Panama osallistui olympialaisiin ensimmäisen kerran Amsterdamin 1928 kesäolympialaisissa. Se saavutti ensimmäiset kaksi olympiamitaliaan Lontoon 1948 kesäolympialaisissa pikajuoksija Lloyd LaBeachin ottaessa pronssia 100:lla ja 200 metrillä. Maan ensimmäisen olympiakullan voitti pituushyppääjä Irving Saladino Pekingissä 2008.


title: Eduard Bloch

text: Eduard Bloch (30. tammikuuta 1872 Frombork, Itä-Preussi, Saksa – 1. kesäkuuta 1945 New York City, Yhdysvallat) oli juutalainen lääkäri, joka toimi Adolf Hitlerin perheen lääkärinä Itävallassa 1903–1907.


title: Eduard Bloch

text: Bloch opiskeli lääketiedettä Prahassa, minkä jälkeen hän suoritti asepalveluksensa Itävallan armeijassa. Vuonna 1899 hänet komennettiin Linziin, jonne hän armeijasta päästyään päätti jäädä. Hän perusti yksityisen vastaanoton vuonna 1901.


title: Eduard Bloch

text: Hitlerin perheestä hänen ensimmäinen potilaansa oli isä Alois Hitler, joka kuoli verensyöksyyn vuonna 1903. Seuraavaksi sairastui rintasyöpään äiti Klara Hitler. Tammikuussa 1907 pahasti heikenneen Klaran täytyi mennä Linzin laupeudensisarten sairaalaan, jossa hänelle tehtiin yli tunnin kestävä suuri leikkaus. Tämän jälkeen perheen huonosta taloudellisesta tilasta huolimatta Bloch lääkitsi Klaraa lähes päivittäin ottaen vain minimaalisen palkkion ja joskus jopa täysin ilmaiseksi.


title: Eduard Bloch

text: Wienissä oleskellut Adolf Hitler matkusti Linziin hoitamaan äitiään, pikkusiskoaan ja taloutta marraskuussa 1907. Kolmekymmentä vuotta myöhemmin Eduard Bloch muisteli, että "Hän [Adolf Hitler] oli mitä hellimmin kiintynyt äitiinsä ja tarkkaili tämän jokaista liikettä voidakseen auttaa häntä pienimmissäkin asioissa". Hoidoista huolimatta Klara Hitler kuoli 21. joulukuuta 1907, muutamaa päivää ennen jouluaattoa. Adolf Hitler kiitti Blochia, joka ei ottanut kuin pienen palkkion hoidosta, ja sanoi olevansa tohtorille ikuisesti kiitollinen (""Ich werde Ihnen ewig dankbar sein""). Bloch kertoi eläkkeelle jäätyään, ettei 40-vuotisen uransa aikana nähnyt toista niin surun murtamaa nuorta miestä. Hän sai Hitleriltä postikortin 1908 ja muistinsa mukaan myös yhden maalauksen lahjaksi.


title: Eduard Bloch

text: Vielä vuonna 1937 Hitler tiedusteli Blochin vointia ja kutsui tätä jaloksi juutalaiseksi ("Edeljude"). Anschlussin jälkeen natsit laajensivat juutalaisvainonsa myös Itävaltaan. Bloch kirjoitti Hitlerille pyytäen tältä suojelusta. Hitler teki kumppaneilleen selväksi, että Bloch tuli jättää rauhaan erityistapauksena. Bloch oli Linzin ainoa juutalainen, jolla oli tämä asema. Hitler kertoi päätöksensä syyksi, että "jos kaikki juutalaiset olisivat kuin Bloch, mitään ongelmaa ei olisi".


title: Eduard Bloch

text: Bloch sai muuttaa esteettä Yhdysvaltoihin vuonna 1940. Siellä hän asettui Bronxiin, New Yorkiin. OSS (Office of Strategic Services, CIA:n edeltäjä) haastatteli häntä Hitlerin lapsuudesta. Bloch kirjoitti myös muistelmansa, jotka julkaistiin Collier's Weekly-lehdessä. Muistelmissaan hän kirjoitti Klaran olleen hyvin uskovainen ja kiltti nainen, joka kääntyisi haudassaan, jos tietäisi mikä hänen pojastaan oli tullut.


title: Patrick Modiano

text: Patrick Modiano (s. 30. heinäkuuta 1945 Boulogne-Billancourt, Ranska) on ranskalainen kirjailija. Hän on kirjoittanut yli kaksikymmentä teosta, lähinnä romaaneja, ja lisäksi muun muassa elokuvakäsikirjoituksia. Modianon romaaneista on suomennettu viisi.


title: Patrick Modiano

text: Modiano sai vuonna 1972 Ranskan akatemian suuren romaanipalkinnon teoksesta "Kehäbulevardit" ja vuonna 1978 Goncourt-palkinnon romaanista "Hämärien puotien kuja".


title: Patrick Modiano

text: Modianolle myönnettiin vuonna 2014 Nobelin kirjallisuuspalkinto.


title: Patrick Modiano

text: Modianon äiti oli belgialainen, isä italianjuutalainen.


title: Titan (albumi)

text: Titan on Laibachin sivuprojektin 300 000 V.K.:n neljäs ja toistaiseksi uusin albumi. Levy on "soundtrack" NASAn ja ESAn Saturnusta ja sen kuita, etenkin Titania, tutkivalle miehittämättömälle Cassini-Huygens -avaruuslennolle. Levyn musiikki on yhtyeen aiempiin tekno-levyihin verrattuna ambient-vaikutteisempaa. Levy on omistettu Gustav Holstille.


title: Kuuba olympialaisissa

text: Kuuba osallistui olympialaisiin ensimmäisen kerran Pariisin 1900 kesäolympialaisissa. Se on saavuttanut 203 olympiamitalia, ensimmäiset niistä juuri Pariisin 1900 olympialaisissa. Kaikkien aikojen mitalitilastossa se on sijalla 22. Kuuba on olympiahistorian parhaiten menestynyt espanjankielinen maa.


title: Kuuba olympialaisissa

text: Kuuba on saavuttanut olympiamitaleja 15 urheilumuodossa, kun eri painimuodot lasketaan yhteen. Parhaiten se on menestynyt nyrkkeilyssä, jossa se on olympiahistorian toiseksi menestynein maa. Sen menestyneimmät olympiaurheilijat ovat neljä olympiakultaa voittanut miekkailija Ramón Fonst sekä kolme olympiakultaa voittaneet nyrkkeilijät Teófilo Stevenson ja Félix Savón ja lentopalloilijat Regla Bell, Marlenis Costa, Ana Fernández, Idalmis Gato, Lilia Izquierdo, Mireya Luis ja Regla Torres.


title: Billy Papke

text: William Herman "Billy" Papke (17. syyskuuta 1886 Spring Valley, Illinois, Yhdysvallat - 26. marraskuuta 1936) oli yhdysvaltalainen keskisarjan ammattinyrkkeilijä ja maailmanmestari. Hän oli syntyisin saksalaisperäisistä vanhemmista. Papken lempinimi oli "The Illinois Thunderbolt".


title: Billy Papke

text: Papkea pidettiin raakana nyrkkeilijänä. Hän voitti otteluistaan paidattomana 23, hävisi neljä.


title: Billy Papke

text: Papken ensimmäinen tappio tuli amerikkalaista maailmanmestaria Stanley Ketcheliä vastaan pistein kymmeneräisessä ottelussa. Hän kuitenkin voitti vuonna 1908 Ketcheliltä maailmanmestaruuden, ja on väitetty hänen lyöneen Ketcheliä kurkkuun erän alun verryttelyssä. Revanssissa pari kuukautta myöhemmin Ketchel pieksi Papken sellaiseen kuntoon, ettei edes Papken vaimo tuntenut miestään.


title: Billy Papke

text: Stanley Ketchelin kuoltua vuonna 1910 Papke oli harvoja keskisarjan maailmanmestaruustittelin hamuajia. Hän matkusti Pariisiin. Siellä hän kohtasi ranskalaisen Georges Carpentierin, jonka voitti. Hän hävisi tittelin lopulta vuonna 1913 maanmiehelleen Frank Klausille.


title: Billy Papke

text: Billy Papke eli loppuelämänsä huonoissa oloissa masentuneena. Vuonna 1936 50-vuotiaana hän ampui vaimonsa ja itsensä. Papke valittiin International Boxing Hall of Fameen vuonna 2001.


title: Vanilla

text: Vanilla () tarkoittaa seuraavia asioita:


title: Mika Jenytin

text: Jean Mikael ”Mika” Jenytin (s. 5. toukokuuta 1957 Helsinki) oli Mainostelevision ensimmäisiä mieskuuluttajia. Hän teki kuulutuksia vuosina 1983–1989. Hän on myös osallistunut muutamien televisio-ohjelmien tekoon.


title: Mika Jenytin

text: Jenytin kirjoitti ylioppilaaksi Myllypuron yhteiskoulusta ja valmistui hammaslääkäriksi Helsingin yliopistosta. Myöhemmin hän on työskennellyt yksityisenä hammaslääkärinä.


title: Teosto-palkinto

text: Teosto-palkinto on Säveltäjäin Tekijänoikeustoimisto Teoston vuodesta 2003 alkaen vuosittain jakama palkinto, jolla halutaan edistää suomalaista luovaa säveltaidetta nostamalla esiin rohkeita, omaperäisiä ja innovatiivisia teoksia. Palkinto voidaan jakaa 1–4 teokselle tai teoskokonaisuudelle, ja sen rahallinen arvo on ollut 40 000 euroa. Mikäli palkinnon saajia on vain yksi, palkinnon suuruus on 25 000 euroa. Palkinnon saajan päättää Teoston asettama kolmihenkinen jury esiraadin valitsemien ehdokkaiden joukosta. Vuonna 2010 palkinto päätettiin jättää jakamatta.


title: Tutteli Hammermann

text: Tutteli Hammermann (ent. Tiivola, o.s. Mensonen) oli Yleisradion televisiokuuluttaja vuosina 1974–1995. Myöhemmin hän on toiminut muun muassa shiatsu-terapeuttina.


title: Tutteli Hammermann

text: Hammermann erotettiin televisiokuuluttajan työstä ja Yleisradiosta pitämänsä kiistanalaisen kuulutuksen jälkeen. Erottamiseen johtanut kohu nousi 30. joulukuuta 1994, kun televisiossa esitettiin "Ilmestyskirja. Nyt." -elokuva. Ennen elokuvan alkua Hammermann kertoi pitkässä kuulutuksessaan Vietnamin sodasta keräämiään tietoja. Kuulutuksessa hän toi ilmi omia mielipiteitään Vietnamin sodan syistä. Tarkoituksena oli valistaa katsojia 25 vuotta aiemmin päättyneestä sodasta. Hammermann oli herättänyt kohua jo vuonna 1993 arvosteltuaan kuulutuksessaan Greenpeacesta kertovaa dokumenttielokuvaa varoittamalla katsojia sen yksipuolisuudesta.


title: Tutteli Hammermann

text: Tutteli Hammermann on venäjänjuutalaista sukua isänsä puolelta.


title: Pariisin esikaupunkirauhat

text: Pariisin esikaupunkirauhat on yhteinen yläkäsite rauhansopimuksille, jotka ensimmäisen maailmansodan ympärysvallat sopivat akselivaltojen kanssa. Sopimukset neuvoteltiin Pariisin rauhankonferenssi 1919. Niihin päättyi virallisesti ensimmäinen maailmansota. Ilmaus "Pariisin esikaupunkirauhat" johtuu siitä, että jokainen sopimus solmittiin jossakin Pariisin esikaupungeista.


title: Pariisin esikaupunkirauhat

text: Sopimuksissa käsiteltiin sodan osapuoliin liittyvien kysymysten lisäksi myös Kansainliiton ja Kansainvälisen työjärjestön ILO:n sääntöjä.


title: Pariisin esikaupunkirauhat

text: Pariisin rauhankonferenssin valmistelemat rauhansopimukset ja niiden vahvistamispäivämäärät olivatMonikansallisten valtioiden Itävalta-Unkarin ja Turkin hajottua näillä sopimuksilla yritettiin järjestellä Itä-Eurooppa uudelleen.


title: Kisi Production

text: Kisi Production on islantilainen elokuvayhtiö. Yhtiö on toiminut yhteistyössä muun muassa suomalaisen Solar Filmsin kanssa. Kisi Productionin ja Solar Filmsin yhteistuotantoelokuvia ovat olleet muun muassa "Eleven Men Out" (2005) ja "Dark Floors" (2008). Kisi Productionin johtohenkilönä toimii Ingvar Thordarson.


title: Irene Usvasalo

text: Irene Usvasalo oli Mainostelevision televisiokuuluttaja vuosina 1983–1992. Nykyään hän työskentelee Brysselissä pankkialalla, jota hän opiskeli kuuluttajatyön ohella Svenska handelshögskolanissa.


title: Murtovarkaus

text: Murtovarkaus tarkoittaa sitä, että joku murtautuu lukittuun tilaan, kuten esimerkiksi asuttuun asuntoon tai muuhun suljettuun tilaan, ja anastaa sieltä irtainta omaisuutta. Toisin sanoen kyseessä on varkaus, jonka yhteydessä tapahtuu murto.


title: Murtovarkaus

text: Käsitteenä "murto" tai "murtautuminen" tarkoittaa sitä, että tekijä erikseen väkivalloin rikkoo lukon, ikkunan tai jonkin muun esteen päästäkseen oikeudettomasti sisään (toisen hallinnassa olevaan) suljettuun tilaan. Mikäli ovi on lukitsematon tai pääsy tilaan on muuten vapaa, niin luvatonta sisäänmenoa kutsutaan tunkeutumiseksi erotuksena murtautumisesta. Omaan kotiinsa voi myös murtautua, mutta tällöin kyseessä ei ole rikos.


title: Murtovarkaus

text: Murtovarkauksista epäillyiksi päätyneistä henkilöistä ulkomaalaisia oli noin 30–50 prosenttia ennen vuotta 2015. Tosiasiassa Suomessa reilusti yli puolet tai jopa lähes 90 prosenttia murtovarkauksista oli ulkomaalaisten rikollisten tekemiä.


title: Murtovarkaus

text: Murtovarkautta ei ole Suomen rikoslaissa erikseen määritelty eikä tällaista rikosnimikettä ole itsenäisesti olemassa. Sen sijaan tekijä tuomitaan olosuhteista ja tarkoitusperistään riippuen eri rikoksista seuraavasti:


title: Taina Latvala

text: Taina Latvala (s. 1982 Lapua) on suomalainen kirjailija, kolumnisti ja toimittaja.


title: Taina Latvala

text: Latvala valmistui filosofian maisteriksi vuonna 2008 Helsingin yliopistosta pääaineenaan kotimainen kirjallisuus. Opiskeluaikoinaan hän vei tekstejään kirjoittajaryhmä Nobelistiklubiin, joka oli tärkeä ponnahduslauta kirjailijan uralle. Latvala on opiskellut myös elokuvakäsikirjoittamista ja suorittanut Master of Arts -tutkinnon Manchesterissä. Opinnot olivat brittiläisen Salfordin yliopiston ja Tampereen ammattikorkeakoulun yhteishanke. Latvala valmistui koulusta heinäkuussa 2012.


title: Taina Latvala

text: Vuonna 2007 ilmestyi Latvalan novellikokoelman ja romaanin välillä liikkuva esikoisteos "Arvostelukappale", jolle myönnettiin Kalevi Jäntin palkinto. Teos oli myös Helsingin Sanomien kirjallisuuspalkintoehdokkaana. Kirjan novelli "Kuolemattomat" on käännetty saksaksi julkaisuun "die horen" (2008). Syksyllä 2009 ilmestyi Latvalan toinen teos "Paljastuskirja", joka on satiirinen romaani iltapäivälehden toimittajan ja Ilkka Kanervan oloisen ulkoministeri Lasse Laxin suhteesta.


title: Taina Latvala

text: Latvalan kolmas teos "Välimatka" (2012) kertoo eteläpohjalaisesta äidistä ja hänen aikuisesta tyttärestään, jotka matkustavat Synkkylän kylästä Teneriffalle viettämään äidin 60-vuotissyntymäpäivää. Latvala dramatisoi romaaninsa näytelmäksi, jonka ensi-ilta oli Vaasan kaupunginteatterissa vuonna 2014. Vuonna 2015 ilmestyi Latvalan novellikokoelma "Ennen kuin kaikki muuttuu" ja vuonna 2018 romaani "Venetsialaiset".


title: Taina Latvala

text: Latvalan novelleja on ilmestynyt antologioissa, muun muassa "Matkanovelleja"-kokoelmassa (WSOY 2013) ja "Maailma on sun" -antologiassa (Tammi 2014). Hän on kirjoittanut novellin Granta-aikakauskirjan erikoisnumeroon "Parhaat nuoret suomalaiset kertojat", johon valittiin 20 kirjailijaa. Numero ilmestyi syyskuussa 2014. Latvalan novelli "Leikki" on käännetty ruotsiksi.


title: Taina Latvala

text: Latvala on työskennellyt toimittajana Lapuan Sanomissa, Me Naisissa, Iltalehdessä ja Helsingin Sanomissa. Hän on kirjoittanut kolumneja sanomalehti Ilkkaan ja Sairaanhoitaja-lehteen.


title: Taina Latvala

text: Latvala asuu Helsingissä ja työskentelee vapaana kirjailijana. Hän on Suomen Kirjailijaliiton jäsen.


title: Hirvijoki

text: Hirvijoki tarkoittaa seuraavia asioita


title: Volare (albumi)

text: 20 suosikkia – Volare on Kai Hyttisen kokoelmalevy vuodelta 1997. Levy on Hyttiseltä toinen osa "20 suosikkia" -kokoelmalevysarjassa.


title: Vieläkin vieläkin vain

text: 20 suosikkia – Vieläkin vieläkin vain on Kai Hyttisen kokoelma-albumi vuodelta 2001. Levy on Hyttiseltä kolmas ja viimeinen osa "20 suosikkia" -kokoelmalevysarjassa.


title: László Cseh

text: László Cseh (s. 3. joulukuuta 1985 Budapest) on unkarilainen uimari, joka on menestynyt ennen kaikkea sekauinnissa. Hän on olympiamitalisti, maailmanmestari ja 400 metrin sekauinnin lyhyiden ratojen maailmanennätysmies. Hän on 188 cm pitkä ja painaa 82 kg.


title: László Cseh

text: Cseh voitti Ateenan olympialaisissa 2004 pronssia 400 metrin sekauinnissa Yhdysvaltain Michael Phelpsin viedessä kultaa. Pekingissä 2008 Cseh voitti hopeaa 200 ja 400 metrin sekauinnissa sekä 200 metrin perhosuinnissa. Kaikissa näissä lajeissa hän joutui antautumaan Michael Phelpsille. Lontoon kesäolympialaisissa 2012 Cseh voitti pronssia 200 metrin sekauinnissa, häviten jälleen kerran vain Phelpsille ja Ryan Lochtelle. Rio de Janeirossa 2016 hän sai Joseph Schoolingin jälkeen hopeaa 100 metrin perhosuinnissa.